Teroristicki napad nad Albancima - Politika - Otvoreni Forum - Novi Pazar\nTeroristicki napad nad Albancima\nBačene dve bombe na kuću Albanca\nTri nepoznata napadača bacila su u ponedeljak uveče dve bombe u dvorište kuće Ramiza Ramizija u albanskom selu Lučane, na jugu Srbije. U napadu je lakše povređen osamnaestogodišnji Bekim Šećiri iz sela Prilpenice sa Kosova, gost porodice Ramizi. U trenutku incidenta u kući se nalazilo sedam članova porodice Ramizi i tri gosta. Istraga je u toku. Mesto incidenta u utorak ujutro su obišli članovi Koordinacionog tela za jug Srbije i ekipa posmatračke misije EU.\nI ovo je teroristicki akt\nAkt koji je uperen da ponovo produbi krizno zariste na jugu Srbije.\nSmisljeno i veoma podmuklo, bacati bombe u dvoriste Albanaca, lojalnih gradjana je samo upozorenje da i oni trebaju podrzati akcije tzv. teroristicke Armije Medvedje Bujanovca i Preseva, a ta formacija je mo mojim saznanjima, koja se poklapaju sa saznanjima zvanicnih drzavnih organa, samo satelit UCK, koju su i zapadne sile proglasile teroristickim uporistem.\nDakle, APSOLUTNA OSUDA bacanja bombe u dvoriste Albanca sa juga Srbije i poziv istraznim organima da istraze i saopste ko je odgovoran za to ZLODELO.\nKosovski Srbin osumnjičen za ubistvo UNMIK policajca\nUNMIK policija uhapsila je danas 21-godišnjeg Vladimira Jovanovića iz sela Ibarska Slatina u opštini Leposavić, osumnjičenog za ubistvo policajca UNMIK-a Satiša Menona, preneli su agenciji Beta srpski izvori sa Kosova. Kod Jovanovića je prilikom hapšenja pronađena jedna puška AK 47, preneli su Beti srpski izvori, dok je UNMIK policija saoštila da je pronađeno nekoliko kalašnjikova koji su poslati na analizu. U cilju prikupljanja dokaza, UNMIK policija sprovodi istragu u Ibarskoj Slatini i okolnim selima. Regionalni portparol UNMIK policije Trejsi Beker potvrdila je da je jutros oko pola pet uhapšen 21-godišnji kosovski Srbin osumnjičen za ubistvo policajca UNMIK-a Satiša Menona. Trejsi Beker je navela da se uhapšeni nalazi u policijskoj stanici u severnom delu Kosovske Mitrovice i da se policijska istraga nastavlja zbog mogućeg hapšenja drugih osumnjičenih. Menon je ubijen 3. avgusta na severu Kosova, na autoputu između Leposavića i Mitrovice. (Beta)\nVerovatno zbog naziva teme prethodna vest se ne uklapa ovde, ali zbog slicnosti svakog teroristockog akta, i mojeg misljenja o istim, bez obzira ko ga pocinio, nad kime, ja ih ne bi odvajao. Vest za osudu kao i svaka druga, ali ni malo na nacin koji komentarisoci to cine oni koji se dopravise za suzivot. Verovatno je i ovo sto javlja beta neki trik koji su albanci ustvari izveli da bi zavarali narod.. (sve ovo pod navodnike, a kao parodiju na neciji komentar iz naslovne vesti ove teme.. ).


Radnički nadigrao Dubočicu, da li je današnja pobeda tračak nade da se zadrži prvoligaški status | Pirot vesti\nPočetna/Sport/Radnički nadigrao Dubočicu, da li je današnja pobeda tračak nade da se zadrži prvoligaški status\nRadnički nadigrao Dubočicu, da li je današnja pobeda tračak nade da se zadrži prvoligaški status\nFudbal: Prva liga Srbije 20/21\nPirot: Gradski stadion “Dragan Nikolić”, 17 časova.\nRadnički : GFK Dubočica 1:0 (1:0)\nRadnički: Ivan Dokić, Slobodan Ivanović(Mirko Milikić),Filip Tolić, Bojan Dojkić, Marko Đorđijevski(Nikola Gajić), Miodrag Milenković(Milan Ilić), Nemanja Milošević, Aleksandar Kostić, Strahinja Petrović(Đorđe Kukolj), Nemanja Petrov, Aleksa Kostić Milutinović(Vlaović).\nFudbaleri Radničkog i leskovačke Dubočice priredili su malobrojnim ljubiteljima fudbala izuzetno prijatno fudbalsko popodne. Odigrana je prava prvenstvena utakmica, dinamična, borbena, korektna u svakom smislu, dopadljiva, sa mnogo šansi na obe strane. Kada se sve sumira Radnički je zasluženo pobedio starog rivala iz nekadašnjih drugoligaških dana grupe “Istok”.\nPrvo poluvreme u potpunosti je pripalo domaćim fudbalerima. Igra koja se samo poželeti može, na superligaškom nivou. Radnički je igrao poletno, tehnički doterano, lopta se lako premeštala na polovinu protivnika, nizale su se šanse, ali sterlci nisu bili koncentrisani da iz povoljnih prilika pogode okvir gola, bilo je nekoliko udaraca iz blizine, ali visoko preko prečke. Sudija je poništio u 37. minutu gol Đorđijevskom, koji je danas pružio odličnu partiju. Samo minut kasnije centarfor Radničkog, posle odlično izvedenog kornera Nemanje Miloševića, šutira glavom, ali odbrambeni igrač Dubočice sa same gol linije izbacuje loptu. U 42. minutu beležimo majstorski šut, kapitena, Filipa Tolića, ali golman gostiju bravurozno interveniše i šalje loptu, krajnjim naporom, u korner. Dominacija Radničkog konačno je krunisana pogotkom Đorđijevskog koji se najbolje snašao u prevelikoj gužvi i iz blizine ubacio loptu u mrežu.\nVeći deo drugog poluvremena pripao je gostima. Posustali su fudbaleri Radničkog. Gosti igraju kao da su tek počeli utakmicu, stalno prete da ugroze gol Dokića. Najveću šansu beležimo u 70. minutu kada su Leskovčani pogodili prečku, a Ivan Dokić, pokazao, moglo bi se reči i dokazao, da je vrhunski čuvar mreže. Kada smo već videli loptu u mreži Dokić interveniše neverovatno spretno, hitro, i uspeva da odbrani nemoguće. Od tog trenutka Radnički ponovo preuzima inicijativu, kontroliše igru i uspešno privodi kraju utakmicu.\nDragan Perišić, šef stručnog štaba Radničkog, prezadovoljan je igrom svojih fudbalera, pogotovo u prvom poluvremenu.\n“U prvom poluvremenu smo bili, zaista, sjajni. Momci su odigrali fantastično i dali smo taj gol u 44. minutu, mada smo pre toga imali bar četiri vrlo izgledne prilike. U drugom poluvremenu smo došli u situaciju da strepimo za rezultat, s obzirom da je Dubočica imala, takođe, svoje dve, ili tri šanse koje nije realizovala. Na kraju sam prezadovoljan sa osvojena tri boda. To je ono što smo priželjkivali i čekamo sada sva dalja dešavanja, odnosno koje će odluke doneti Fudbalski savez Srbije. Ostaje nam da se nadamo, jer smo prvi ispod crte, ako tako mogu da kažem, i da vidimo šta će se dešavati u narednom periodu” – rekao je Perišić.\nŽFK Jedinstvo ostvarilo veliki uspeh - sačuvan prvoligaški…\nMlade nade Belih, izabranici Radeta Manića "demolirali"…\nRadnički nadigrao Jagodinu - Moglo ubedljivije, dobro je i…\nPočinje prolećna borba za bodove - Radnički dočekuje…\ndragan perišić dubočica fk radnički pirot gfk dubočica istaknuto opstanak prva liga radnički pirot\nStasavaju nove nade pirotske košarke\nFudbalerke bolje od Knjaževca


Predsednik opštine Sjenica Hazbo Mujović kaže da je put žila kucavica ovog kraja i da će završetkom ovih radova meštanima opštine Sjenica, meštanima Pešteri, biti omogućeno da svoje mlečne i druge proizvode lakše plasiraju na tržište.\nDanas je asfaltirana deonica na teritoriji sela Cetanoviće i Doliće, a izgradnjom puta Cetanoviće - Buđevo koji se radi, Sjenica će biti spojena sa Tutinom, izjavio je pomoćnik predsednika opštine Sjenica zadužen za infrastrukturu Vahid Tahirović.\n- Nećemo stati na ovome, doći ćemo do svakog sela, do svake škole, plan je da se dođe do svakog verskog objekta. To je važno iz više razloga, prevashodno zbog zimskog održavanja puteva na ovoj teritoriji koji opštinski budžet košta jako puno - rekao je on.\nPešterska visoravan, poznata i samo kao Pešter, sa nadmorskom visinom od 1.150-1.250 m, nalazi se u jugozapadnoj Srbiji, jugoistočno od Sjenice, a severozapadno od Tutina.\nBogata je suvatima (planinskim pašnjacima) za ispašu ovaca, kraj je poznat po proizvodima koji potiču od peštersko-sjeničkih ovaca, a čuveni sjenički sir, paprika u pavlaci kao i pršuta, veoma su traženi širom bivše Jugoslavije.\nPreminuo Mikailo Kaličanin, opštinski funkcioner u Sjenici\nPoplavljeno 100 domaćinstava u Sjenici, opština nema para da nadoknadi štetu


Predsjednica Srpske u Salcburgu: Oporavak privrede primarni cilj :: Semberija INFO ::\nSALCBURG - Predsjednica Republike Srpske Željka Cvijanović rekla je na Evropskom samitu u Salcburgu da se Republika Srpska u epidemiji virusa korona suočava sa dodatnim izazovima te da se prvi izazov odnosi na zaštitu zdravstvenog sistema u uslovima epidemije.\n- Drugi izazov se odnosi na obezbjeđivanje uslova da se nastavi život u novonastalim okolnostima, a treći na obrazovni sistem čije funkcionisanje mora da se obezbijedi bez većih opasnosti - navela je ona, prenosi RTRS.\nPredsjednica Srpske je naglasila da u svemu tome svaka zemlja mora da ima plan za oporavak, a to je teško jer se ne zna koliko dugo će kriza trajati, ali se zna da će ostaviti posljedice.\nCvijanovićeva je podsjetila da Srpska, odnosno BiH nije članica EU, ali da je solidarnost unutar Evrope veoma važna, ističući oporavak privrede kao primarni cilj.\nPredsjednica Republike Srpske učestvuje na panelu pod nazivom "Evropa, korona i demokratija - opasnosti i šanse", ali osim o tome u Salzburgu će se, između ostalog, raspravljati i o uticaju kovida 19 na globalno tržište, ali i medicinskim istraživanjima i pandemiji – upravo u toj diskusiji učestvovaće ministar zdravlja i socijalne zaštite Srpske, Alen Šeranić.\nNa diskusi "Medicinska istraživanja i pandemija" sutra će učestvovati ministar zdravlja i socijalne zaštite Alen Šeranić.


Metodološki okvir mentorstva u okviru MINT projeka | The Child Protection Hub Jugoistočna Evropa\nPočetna » Učenje » Knjižnica\nMetodološki okvir mentorstva u okviru MINT projeka\nDatum izdavanja: 01. 04. 2019. Izdavač: Terre des Hommes u okviru MINT projekta Vrsta publikacije: Guide / Guidelines / Principle\nDeca i mladi migranti su posebno osetljivi na socijalnu isključenost. Putem projekta MINT, Terre des hommes, zajedno sa svojim partnerima ima za cilj da osnaži decu izbeglice i migrante, kao i mlade osobe u Evropi, da se uključe u nove aktivnosti integracije. U okviru ovog projekta koji je finansiran od strane EU, partnerstva će se realizovati u Rumuniji, Poljskoj, Češkoj i Sloveniji u cilju podrške i olakšavanja integracije dece, jačanja socijalnih odnosa i osnaživanja lokalne omladine kao i dece iz trećih zemalja.\nNjihov rad će se zasnivati na inovativnom i mentorskom "peer-to-peer" programu, koji se dalje može replicirati a koji je zasnovan na dobrim praksama i već testiranim modelima. Mentorstvo se pokazalo kao efikasan način za razmenu znanja, povećanje dečjih socijalnih i emocionalnih veština i promociju integracije, dajući mladima alate i podršku koja im je potrebna kroz strukturirani program. Tokom trajanja MINT projekta, deca koja su nedavno stigla biće uparena sa mladim volonterima, koji će biti u mogućnosti da deci pruže podršku, savete i prijateljstvo kako bi im se olakšala integracija.\nVodič koji vam predstavljamo služi kao metodološki okvir za mentorske aktivnosti koje će se odvijati u okviru MINT projekta. Svrha ovog mentorskog metodološkog okvira je da pruži informacije o dizajniranju mentorske komponente programa koju će osmisliti projektni partneri projekta MINT. Tokom realizacije projekta, ovaj okvir će biti testiran, prilagođen i dorađen, ukoliko to bude bilo potrebno.\nPročitajte dokument kako bi naučili:\nKako da osmislite program mentorstva\nKako da implementirate mentorstvo u praksi\nO relevantnim sveprožimajućim razmatranjima\nKako bi dobili korisne linkove i primere\nUkupan broj stranica:\nAnaliza prijavljenog maltretiranja u školi u okviru NFIO istraživanja\n„Interkulturalno obrazovanje u Srbiji – Regulativni okvir, stanje i mogućnosti za razvoj“\n"Norfolk Threshold" vodič, okvir za donošenje odluka koji dete stavlja u fokus\nMULTIAGENCIJSKI RAD U OKVIRU DEČJE ZAŠTITE IZVEŠTAJ ZA JUGOISTOČNU EVROPU


Siva Ekonomija | Mastercard\nDelatnost Banke, osiguranje i fondovi\nNajvažniji proizvodi i usluge Platne kartice/ savremene tehnologije i usluge elektronskih i drugih oblika plaćanja\nKompanija Mastercard je tehnološka kompanija koja posluje u okviru svetske platne industrije. Predstavlja najbržu platnu mrežu na svetu koja povezuje korisnike kartica, finansijske institucije, prodavce, javne uprave i poslovne subjekte u preko 210 zemalja i teritorija. Proizvodi i rešenja koja nudi kompanija Mastercard čine svakodnevne trgovačke aktivnosti - kao što su kupovina, putovanje, poslovanje i upravljanje finansijama - jednostavnijim, bezbednijim i efikasnijim za sve.\nKompanija Mastercard se nalazi u jedinstvenoj poziciji da iskoristi svoju stručnost i mogućnosti za poboljšanje lokalnih uslova. Smatramo da je razumevanje lokalnih faktora i potreba tržišnih igrača neophodno za kreiranje prilagođenih i relevantnih rešenja, što je i bio razlog zašto smo poručili studiju o sivoj ekonomiji od Ernst&Young na osam tržišta Centralne i Južne Evrope. Ova studija je pokazala da je nivo sive ekonomije u zemljama Balkana na visokom nivou, a u isto vreme, studija je ukazala na to da elektronsko plaćanje može u velikoj meri da doprinese rešenju problema sive ekonomije. Mi već sarađujemo sa vladama širom sveta na efikasnoj primeni sličnih mera i posvećeni smo tome da podelimo svoju stručnost sa lokalnim vlastima.


Vulin: Vojska i policija ne brane „režim“, već zemlju i Ustav\nposlao Redakcija dana нов 28, 2018 Izmenjeno нов 28, 2018\nBEOGRAD – Ministar odbrane, Aleksandar Vulin zahvalio je poslanicima na podršci povećanju zarada i budžeta za vojsku, kao i za policiju i pripadnike BIA, odnosno za ceo bezbednosni sistem i apelovao da se celokupna rasprava o budzetu zadrži u ekonomskim okvirima.\n„Ali, ovde smo, na žalost, opet čuli kako se govori da im se povećavaju plate, jer će ‘čuvati režim’“, primetio je Vulin na sednici Skupštine Srbije.\nOn je naglasio da vojska i policija ne čuvaju nikakav režim, već čuvaju Ustav i zakon, čuvaju svoju zemlju, čuvaju zajedno i granice kad je potrebno, kao što se i moglo videti kada je bila migrantska kriza.\n„Ko to hoće da napadne režim i ko to ruši vlast silom? Vojska i policija se uvek pojavljuju kada je u pitanju sila. Kakva sila, ko to najavljuje silu? Ja ne vidim nigde silu i ne vidim nigde da su građani podstaknuti da se silom obračunavaju sa nekim. Ne vidim nikoga ovde ispred Skupštine ko hoće da je zapali kao 5. oktobra, ne vidim da se vlast ruši na ulicama“, rekao je Vulin.\nPoslednji put, podsetio je on, kada su oni koji su palili ovu Skupštinu imali kontakata sa vojskom i policijom bilo je kada su se „ljubili“ sa specijalnim jedinicama sa kojima su proslavaljali što su palili ovu Skupštinu, a sledeći kontakt sa vojskom, dodao je on, bilo je kad su izručivali generale.\n„Hajde da se dogovorimo da nekoliko institucija koje su zaista važne ovom narodu čuvamo od politike. Vlast ih ne koristi u političke svrhe, daleko do toga, već naprotiv, poštuje njihov patriotizam, njihovu stručnost i to je sve što tražimo od vojske i policije. Hajde da ne govorimo o tome da su oni neki branioci režima, oni su branioci Ustava i zakona i ničega vise“, istakao je Vulin.\nMinistar je rekao da najava povećanja sredstava za bezbednosne službe raduje.\n“To je uvek dobra vest, naročito zbog toga što imamo vojsku, koja je od 2000. do 2012. godine bila toliko zapuštena, da je, recimo, tada kupljeno osam raketa za “migove”, a mi smo sada kupili 14 “migova”. To je samo mali primer kako se nije ulagalo a kako se sada ulaže u vojsku”, rekao je Vulin .\nOn je istakao da se s druge strane mora ulagati i u kvalitet života i vojske i policije, jer, kako kaže, oni moraju da budu zadovoljni i moraju da znaju da ih cenimo.\n“Bez ozbiljnog ulaganja ne možemo ih zadržati i u vojsci i u policiji”, naglasio je Vulin podsećajući da i druge armije imaju sličan problem, navodeći i primer Bundesvera koji ima veliki problem sa odlivom vojske, koji, takođe, ne može da se bori, sa visinom primanja u privatnom sektoru.\nPrema njegovim rečima, veoma je teško zadržati IT inžinjera u Vojsci, i u Nemačkoj i u Srbiji.\n“Sve su to izazovi sa kojima se borimo i zahvalio bih skupštini što nam daje podršku i što pozdravlja ulaganja u vojsku“, zaključio je ministar.


VESTI IZ SEKTORA: Seminar za nadzor donatorske pomoći\nKoalicija za nadzor razvojne pomoći, neformalna asocijacija domaćih OCD, organizuje drugi seminar namenjen izgradnji kapaciteta organizacija civilnog društva za aktivnije angažovanje u oblastima planiranja i praćenja delotvornosti i transparentnosti razvojne (donatorske) pomoći. Seminar je namenjen iskusnim menadžerima i vodećim ljudima domaćih OCD koje su aktivne na...\nVESTI IZ SEKTORA: Otvoren poziv za 3. Školu socijalnog preduzetništva\nPoziv za prijavu za 3. Školu socijalnog preduzetništva je zvanično otvoren, a prijave je moguće slati do ponedeljka, 21. septembra 2014. godine. Škola socijalnog preduzetništva predstavlja edukaciju kroz teorijski i praktičan rad i podršku u pripremi socijalnih biznis planova. Edukacija je namenjena svim pojedincima i/ili organizacijama...\nVESTI IZ SEKTORA: Seminar za izgradnju kapaciteta OCD – poziv za učesnike/ce\nDrage koleginice i kolege, obaveštavamo Vas da Koalicija za nadzor razvojne pomoći, neformalna asocijacija domaćih OCD organizuje drugi seminar namenjen izgradnji kapaciteta organizacija civilnog društva za aktivnije angažovanje u oblastima planiranja i praćenja delotvornosti i transparentnosti razvojne (donatorske) pomoći. Seminar je namenjen iskusnim menadžerima i vodećim...\nKonkurs za finansiranje projekata organizacija civilnog društva koje deluju u obasti socijalne zaštite u Tutinu, Novom Pazaru, Sjenici, Novoj Varoši, Prijepolju i Priboju\nU okviru projekta „Jednaki u pružanju socijalnih usluga“ Građanske inicijative i Sandžački odbor za zaštitu ljudskih prava i sloboda, u saradnji sa Timom za socijalno uključivanje i smanjenje siromaštva, raspisuju KONKURS ZA FINANSIRANJE PROJEKTA organizacija civilnog društva koje deluju u obasti socijalne zaštite u Tutinu,...\nIzveštaj o primeni mera socijalne politike\nBeograd, januar 2013. godine - Ova analiza nastala je u 2012. kao deo prve godine projekta Inicijativa za praćenje socijalne politike, koji realizuje Koalicija sedam kontakt organizacija civilnog društva (KOCD). Nosilac projekta su Građanske inicijative, a fi nansijski ga podržava Ambasada Kraljevine Norveške. Analiza se odnosi na...\nEtički kodeks OCD\nPREUZMITE ETIČKI KODEKS OCD Beograd, 15. januar 2013. godine - Osnovna ideja osnivanja neprofitnih nevladinih organizacija jeste da služe javnom interesu i opštem dobru. Iskustvo neprofitnog sektora iz prethodnih dvadesetak godina pokazalo je, međutim, da ideje i značenja termina kao što su opšte dobro, javni interes,...


Program Pokreta Slobodna Srbija – Pokret Slobodna Srbija\nProgram Pokreta Slobodna Srbija\nPokret Slobodna Srbija je socijal-demokratske orijentacije, a naš glavni politički cilj je uspostavljanje novog političkog, ekonomskog, pravnog i ekološkog sistema, po EU standardima za kvalitet života građana, uz poštovanje demokratskih načela i svih ljudskih prava, u kome će se odluke od interesa za lokalnu zajednicu donositi na lokalnom nivou, uz administrativnu i fiskalnu decentralizaciju i solidarnost sa zajednicama u kojima su rashodi veći od prihoda. Mi smo zamislili takvu slobodnu Srbiju i borićemo se za nju, a građanima nudimo viziju i program kako da je zajedno stvorimo.\nKao zadatak smo postavili izgradnju efikasnog privrednog sistema i humanog društva, a to znači privrednog sistema sa tržišnom ekonomijom i socijalnom državom. Ekonomski fokus u slobodnoj Srbiji biće na razvoju proizvodnje, kao osnove za stabilnu distribuciju i potrošnju države i pojedinca. Cilj našeg ekonomskog programa je stvaranje samoodržive i snažne ekonomije, kao uslov za stvaranje ukupne nadgradnje: zdravstva, obrazovanja, bezbednosti, nauke, kulture i svega drugog. Snažna ekonomija i razvijena nadgradnja su ujedno preduslovi za razvoj demokratije, ljudskih prava i eliminacije materijalnog i duhovnog siromaštva. Izgradićemo uslove za razvoj tržišne ekonomije, što znači tržišna konkurencija privrednih subjekata, tržište radne snage i tržište kapitala. Na ovaj način obezbedićemo jednake šanse svakom privredniku na uspeh, jednake šanse svakom zaposlenom na izgradnju sopstvene karijere i jednake šanse svakom investitoru. Stvaranjem jake ekonomske baze stvorićemo preduslov za efikasnu socijalnu državu. Socijalna komponenta će biti korektivni faktor devijacija koje mogu nastati na slobodnom tržištu, pravo na lični bankrot, tj. pravo na egzistencijalni minimum i život dostojan čoveka, pravo na obrazovanje i parvo na zdravstveno i penziono osiguranje. Pri tome, vodićemo računa o dva principa: pravo na socijalnu sigurnost, a to znači državno besplatno obrazovanje i obavezno penziono i zdravstveno osiguranje i drugo: pravo izbora, a to znači privatno obrazovanje i privatno zdravstveno i penziono osiguranje. Sprovešćemo demontažu partijsko-tajkunskog privrednog sistema i sveobuhvatno i radikalno ukidanje administrativnih prepreka za poslovanje, uz konstituisanje korporacija, akcionarskih društva kotiranih na Berzi, kao nosioca privrednog razvoja i stožera okupljanja malih i srednjih preduzeća, ali i otvaranje investicionih alternativa za domaću štednju. Zbog deficita ljudskih resursa generisaćemo prelazak sa ekstenzivnog na intenzivni privredni razvoj, na bazi realnih resursa naše zemlje, njene veličine, geografskog položaja, stepena društveno-ekonomskog razvoja i nacionalne kulture, čime ćemo odrediti komparativne prednosti i pravce razvoja. Posebnu pažnju posvetićemo održivom korišćenju prirodnih resursa u privredne svrhe(,) kroz njihovo planirano, racionalno korišćenje, tako da ne dolazi do narušavanja prirodnih ekosistema i uskraćivanja prirodnih resursa budućim generacijama.\nSlobodna Srbija će biti država socijalne pravde, socijalno odgovorna, s tržištem po meri čoveka građanina, s održivim tržištem rada. Radnik će biti građanin, a ne podanik, povratiće dostojanstvo (biće mu vraćeno dostojanstvo), od svog rada će živeti, a ne preživljavati. Potpuno će biti onemogućeno zapošljavanje na osnovu političkih kriterijuma, bez poštovanja predviđenih kriterijuma i procedure. Ukinućemo davanje subvencija stranim investitorima. Osnovaćemo specijalizovani sud za radne odnose, što je inače praksa u mnogim razvijenim zemljama, čime će se doprineti efikasnosti i brzini rešavanja radnopravnih sporova. Važan cilj nam je da podstaknemo i unapredimo sindikalnu delatnost, nezavisnu od politike i delovanja političkih stranaka, čime ćemo obezbediti konstantni socijalni dijalog, a ne samo onda kada na dnevni red dolazi pitanje odlučivanja o minimalnoj ceni rada. Uskladićemo radnopravne i socijalnopravne propise sa normativom Međunarodne organizacije rada i EU propisima, noveliraćemo anti-diskriminatorno zakonodavstvo, kao i propise o uzbunjivanju i sprečavanju zlostavljanja na radu, na način da budu primenjivi. To će doneti poboljšanje uslova rada za zaposlene, suzbijanje nelegalnog rada i preduzetništva, kreiranje povoljnog preduzetničkog ambijenta za poslodavce, a biće normirani i pojedini specifični oblici fleksibilnog radnog odnosa. Cilj naših mera su povećanje stope zaposlenosti i inkluzije u tržište rada, obezbeđivanje adekvatne zaposlenosti, rast zapošljavanja mladih, žena i Roma i redukcija broja socijalno ugroženih na najmanju moguću meru.\nUprava i lokalna samouprava\nUmesto jedne, Srbija će biti podeljena na više izbornih jedinica, a uređivanje biračkog spiska će biti decentralizovano. Izborna administracija će biti profesionalizovana, biće uvedeni personalizovani birački listići, a glasanje će biti elektronsko, i to po većinskom sistemu na svim nivoima. Poslanici izabrani većinskim sistemom imaće jasnu i direktnu odgovornost prema građanima koji su ih birali. Umesto postojećeg, uvešćemo kancelarski sistem u kome skupština bira premijera, a ne vladu, pa premijer formuliše politiku vlade, bira i otpušta ministre, za šta nije neophodna potvrda skupštine i jedini je odgovoran za odluke vlade. Vlada neće imati više od desetak ministarstava. Biće uveden direktan izbor za gradonačelnike i predsednike opština, na osnovu autonomnog političkog programa i poverenja koje su stekli kod građana na lokalu. Njihovo Gradsko, odnosno Opštinsko veće i oni će se zato brinuti za interes građana koji su ih izabrali, a ne više za interes neke stranačke centrale u Beogradu. Na taj način će se eliminisati i mogućnost prekomponovanja administracije lokalne samouprave(,) preletanjem odbornika posle izbora na republičkom nivou. Novi profesionalizovani javni menadžment će funkcionisati po principima dobre uprave sa jedinstvenom bazom podataka. Oslobođeni pritiska bavljenja dnevnim politikanstvom, baviće se strategijskim planiranjem u javnom sektoru, ovladaće naprednim tehnologijama i povećaće efikasnost, uz usklađivanje standarda državne uprave i lokalne samouprave sa standardima EU. Ove mere povezaće uprave na svim nivoima sa ljudima zbog kojih uprave i postoje, a doneće građanima slobodne Srbije depolitizaciju, debirokratizaciju, decentralizaciju i uspešnu zaštitu javnog interesa.\nNajvažniji zadatak će nam biti jačanje položaja radnika u kulturi i podsticanje slobodnog stvaralaštva, a u sklopu tih mera i trajno rešavanje statusa slobodnih umetnika i radnika u kulturi, s jasnim principom razdvajanja klasičnog pojma radnog staža od radnog staža za umetnike, tako da se optimalno urede njihova prava na penziju i socijalno i zdravstveno i osiguranje. U slobodnoj Srbiji će jedan od prvih koraka biti decentralizacija i otvaranje ustanova i domova kulture širom Srbije. Trajni zadaci u ovoj oblasti će biti i prenamena i organizacija zapuštenih prostora u vlasništvu države ili lokalnih samouprava i davanje na korišćenje umetnicima, posebno mladim, uz minimalne ili simbolične naknade. Republički budžet će se ubuduće donositi s neprekidnim značajnim povećanjem izdvajanja za kulturu, sredstava za osnovne delatnosti zapostavljenih ustanova kulture i za finansiranje razvojnih projekata u kulturi. Obezbedićemo snažno i trajno mesto kulture u obrazovanju, javnom prostoru i u medijima, naročito u medijima sa nacionalnom frekvencijom, a bićemo posvećeni promociji i otvaranju kulture ka svetu, kao i očuvanju kulturnog nasleđa nacionalnih manjina. Sa medijske scene izbacićemo sve zagađivače, huškače i trovače, bez mogućnosti da se ikad više na nju vrate.\nSlobodna Srbija će, sprovodeći održivi razvoj na svim nivoima, uz mnogo muke i napora, na kraju postati ekološki čista, sposobna da obezbedi očuvanje biodiverziteta, pejzaža i kvaliteta vazduha i zemljišta. Da bi smo to zajedno postigli biće sprovedene revizija, popravka i harmonizacija sistemskog i horizontalnog zakonodavstva. Njime ćemo uvesti jedinstven i neprikosnoven sistem zaštita i upravljanja vodama i izvorištima, sistemsko upravljanje ekološkim rizicima, vraćanje vlasništva nad otuđenim prirodnim resursima, zabranu izgradnje MHE i obezbediti ukidanje nezakonito izdatih dozvola. Izgradićemo planirane regionalne deponije i sprovesti beskompromisnu kategorizaciju i izmeštanje opasnih otpada iz naselja. Posebna pažnja će biti posvećena formiranju reciklažnih centara za otpad, a stopiraćemo sve štetne ugovore, naročito za beogradsku spalionicu. Laboratorije za ispitivanje kvaliteta vode, zemlje, vazduha i svega što čini kvalitet života u životnoj sredini biće nezavisne. Zamenićemo, u što je moguće kraćem roku, prljave tehnologije i obezbediti podsticaj razvijanju zelene i cirkularne ekonomije i korišćenju biomase i solarne energije kao obnovljivih izvora energije. Osim u obrazovanje, planiramo uvođenje ekologije i u edukaciju ukupnog stanovništva.\nReforme u svim delovima vaspitno-obrazovnog sistema – predškolskom, osnovnom, srednjem i visokom obrazovanju uskladićemo sa potrebama modernog društva u stalnim promenama. Utvrđivaćemo mreže predškolskih ustanova na osnovu demografskih pokazatelja, uz donošenje integrisanih programa vaspitanja utemeljenih na holističkom pristupu prema interesovanjima i s ciljem razvijanja ličnih potencijala dece, uz uvođenje svakodnevnog fizičkog vaspitanja u vrtiće. Unutrašnjom pedagoškom reformom škole uvešćemo novu koncepciju nastave u kojoj će u centru biti učenik i njegov samostalni rad, umesto sadašnje nedelotvorne koncepcije reproduktivne nastave. Reformisaćemo sve programe nastave i učenja i rasteretiti ih nepotrebnih informacija, istovremeno negujući našu tradiciju i kulturu. Najvažniji cilj će biti dobrobit deteta i stvaranje obrazovanog pojedinca kome će obrazovanje davati slobodu i pokretljivost u okviru profesije i mogućnost lakšeg ostvarenja egzistencije. Nastavni proces će imati integrisan pristup učenju u čijoj osnovi će četiri kategorije: srpski jezik i književnost, umetnost, matematika (nauka) i fizičko i zdravstveno vaspitanje – biti četiri čvrsta i trajna stuba našeg obrazovnog sistema. Principi i zadaci obrazovanja će biti individualizacija i prebacivanje težišta na razvijanje kreativnog mišljenja, samostalnosti u radu i kulturu permanentnog, celoživotnog učenja, kao i razvijanje primenjenog odnosno funkcionalnog znanja, uz podjednako negovanje nacionalne kulture i tradicije kao i multikulturalnosti, koja je jedna od bitnih karakteristika našeg društva. Reformisaćemo školske uprave tako da budu na usluzi prosvetnim radnicima pružajući im validne podatke, pravne i stručne savete. Roditeljima će biti omogućeno da aktivno učestvuju u radu školskih ustanova. Savremeni sistem će vratiti autoritet školi i ugled i dostojanstvo nastavnicima. Regulisaćemo zvanja nastavnika i kriterijume za napredovanje. Sprovešćemo decentralizaciju i eliminisanje odlučivanja samog ministra, čime će se vratiti autonomija Nacionalnom prosvetnom savetu i Savetu za srednje stručno obrazovanje. Reforma nastavničkih fakulteta podrazumeva novi i savestan pristup države prosveti i obrazovanju kroz zakonsku regulativu i povećanje izdvajanja države za unapređivanje rada obrazovnih institucija i podizanje standarda prosvetnih radnika. Pedagoški fakulteti će biti mesta u kojima se stiču nastavničke kompetencije za školu 21. veka i koncepciju nastave koja se temelji na samostalnom radu učenika i primeni delotvornijih modela projektne, modularne, heurističke, problemske i drugih oblika nastave sa učenikom u centru nastavnog procesa. Fakultetsko obrazovanje će biti neprofitno. Ključne reformske promene u visokom obrazovanju će stvoriti optimalne uslove za interaktivni, samostalni i istraživački rad studenata, umesto zastarele predavačke nastave.\nPodsticanje proizvodnje zdrave hrane, razvoj i očuvanje ruralnih oblasti, vidimo kao najveće šanse za ekonomski i ravnomeran regionalni razvoj slobodne Srbije. Državno poljoprivredno zemljište je javni resurs, tako će biti i tretirano i neće više biti predmet prodaje, niti otuđivanja na bilo koji način. Hitno će biti formirana razvojna banka koja će davati beskamatne kredite za pokretanje proizvodnje i izgradnju infrastrukture, a kroz nju će se koristiti i novac iz pristupnih fondova EU, umesto da, kao do sada, bude izložen korupciji ili razbacan po opštinama. Agrarni budžet će biti planiran na period od najmanje pet godina, kako bi poljoprivredni proizvođači i ostali učesnici na tržištu poljoprivrednih i prehrambenih proizvoda mogli da planiraju proizvodnju i poslovne promene. Država će obezbediti regresiranje goriva, organskog đubriva i sredstava za zaštitu i hitno uvođenje niže cene dizel-goriva tipa evro-dizel za poljoprivredne proizvođače i zadruge, kao i sprovođenje komasacije na celokupnoj teritoriji Republike Srbije. Kroz ove i druge mere usmerene na snižavanje cene proizvoda, podizaćemo konkurentnost domaće poljoprivredne proizvodnje. Važne mere će biti ukidanje subvencija (direktnih davanja) po hektaru obradive površine i ukidanje pogubnih maksimuma u pogledu površine i broja grla stoke za ostvarivanje prava na subvencije, uz ukidanje bilo koje vrste monopolskog položaja, naročito u pogledu skladišnih i prerađivačkih kapaciteta. Proizvodnja genetski modifikovanih organizama biće zabranjena na celoj teritoriji Republike Srbije. Ukinućemo ograničavanje izvoza poljoprivrednih proizvoda, kako bi se poljoprivrednim proizvođačima omogućilo da ostvare najbolju moguću cenu za svoje proizvode, a u cilju povećanja prihoda i unapređenja kvaliteta života, naročito u ruralnim oblastima. Održavaćemo redovno mreže za odvodnjavanje i neće biti taksi za odvodnjavanje onim poljoprivrednim proizvođačima koji nisu uživaoci ove usluge. Podsticaćemo udruživanja poljoprivrednih gazdinstava u zadruge, naročito radi izgradnje hladnjača i skladišnih prostora za poljoprivredne proizvode, izgradnju klanica i hladnjača za meso kao i mlekarsko-prerađivačkih postrojenja. Neće više biti ni obaveze obnove registracije poljoprivrednog gazdinstva, ukoliko u toku fiskalne godine na poljoprivrednom gazdinstvu nije došlo do bitnih promena. Restruktuiraćemo i poljoprivredne savetodavne i stručne službe(,) radi unapređenja njihove efikasnosti i povećanja broja poljoprivrednih savetodavaca i kontinuirano sprovoditi mere direktne podrške investicijama u prerađivačke, skladišne i turističko-ugostiteljske kapacitete, investicije u žensko preduzetništvo i funkcionalne lokalne akcione grupe za konkretne projekte lokalnog i ruralnog razvoja u svojim oblastima.\nKroz pravno unapređenje i dodatno uređenje nacionalnog sporta, u slobodnoj Srbiji ćemo sport i sportske aktivnosti učiniti pre svega dostupnim običnim građanima, a zatim ih sistemski urediti i osloboditi od afera, poltronizma, ovisništva, ulizivanja i korupcije. Napravićemo sistem sporta u kom građani Republike Srbije imaju slobodan pristup sportu(,) gde god da žive i bez obzira na lične sposobnosti. Sprovešćemo mere za kreiranje pravnog ambijenta u kome sportski subjekti postaju suštinski nezavisni od države i sposobni za upravljanje procesima poslovanja i demokratskog odlučivanja. To će doneti povećanje broja učesnika aktivno uključenih u organizovane rekreativne aktivnosti (deca, mladi i odrasli), povećanje broja manifestacija i sistemskih kampanja, usavršavanje sistema besplatnog uključenja dece u sport i povećanje broja dece u organizovanim sportskim aktivnostima. Podsticaj će biti i na jačanju uticaja nauke i obrazovanih sportskih stručnjaka u programskim aktivnostima nacionalnog sporta kroz sistem obrazovanja, usavršavanja i inovacije savremenih znanja.\nJačanje primarne zdravstvene zaštite i unapređenje njenog kvaliteta u slobodnoj Srbiji biće nam prioritetni zadatak. To ćemo ostvarati definisanjem proširene mogućnosti delovanja prevencije i njenim uključivanjem u osnovni paket mera u sklopu prava na besplatno lečenje. Reorganizaciju primarne zdravstvene zaštite sprovešćemo tako da bude na teritoriji opštine kao obavezni vid zdravstvene zaštite kroz domove zdravlja, uz rasterećenje doktora od administracije. Olakšaćemo i uslove za formiranje ambulanti porodične medicine, naročito kroz javno-privatno partnerstvo i uključivanje privatnog sektora u sistem zdravstva u celini. Trajni zadaci će nam biti široka dostupnost lekova i smanjenje opterećenja za te lekove. Drastično ćemo ukinuti prepreke i propisati olakšice u proceduri za uvoz lekova registrovanih u EU i u drugim razvijenim zemljama. U saradnji sa lekarskom komorom i najboljim profesionalcima dodatno ćemo se posvetiti poboljšanju kontrole zaraznih bolesti i njenom sprovođenju, kao i spremnosti za delovanje zdravstvenog sistema u vanrednim situacijama, uz obavezne vakcinacije stanovništva. Insistiraćemo na profesionalnom rukovođenju zdravstvenim ustanovama u državnom ili javnom vlasništvu, prvenstveno u domovima zdravlja, ali i drugim ustanovama, kao što su zavodi za zdravstvenu zaštitu, zavodi za transfuziju krvi, ustanove za ispitivanje lekova i druge. Visoko specijalizovane zdravstvene ustanove pokrivaće teritorije regiona, s tim da će biti uvedene u sistem i ravnopravne i u državnom, i u privatnom ili mešovitom vlasništvu.\nU ovoj osetljivoj i važnoj oblasti prioriteti su vraćanje integriteta bezbednosnim institucijama i njihovo vraćanje u službu građana. To ćemo obezbediti uspostavljanjem civilne kontrole, beskompromisnim iskorenjivanjem korupcije i jačanjem uloge službe unutrašnje kontrole i drugih nadležnih službi u okviru ministarstava i agencija, sa ciljem podizanja etičkih standarda i usklađenosti poslovanja. Jedan od prioriteta će nam biti i objedinjavanje vojno-industrijskog kompleksa i unapređenje proizvodnje naoružanja i opreme za potrebe Republike Srbije. Donećemo sasvim nove propise vezane za procedure napredovanja, popunjavanja upražnjenih radnih mesta i postavljanja službenika na rukovodeće pozicije, kao i za odlazak sa najviših pozicija u ministarstvima i agencijama.\nPlaniranje i urbanizam\nPrvi prioritet u slobodnoj Srbiji biće ukidanje zastarelih propisa i donošenje novih, jednostavnih, međusobno usaglašenih i svima razumljivih zakona. Tako ćemo ukinuti lavirinte birokratije, diskrecione odluke, administrativnu samovolju i prepreke, a doneti pravnu sigurnost, dvostepenost svih postupaka, potpunu dostupnost i javnost svih planova, pojednostavljenje svih procedura i zdravim ambijentom podstaći građevinarstvo. Drugi prioritet će biti decentralizacija nadležnosti uz novu institucionalnu organizovanost za planiranje, urbanizam, zemljište i izgradnju. Donošenjem moderne Strategije prostornog razvoja Srbije obezbedićemo vođenje osmišljenog dugoročnog razvoja i uređenja cele zemlje, a omogućićemo lokalnoj samoupravi da samostalno donosi sve prostorne i urbanističke planove, strategije razvoja i programe uređivanja građevinskog zemljišta, uz neposredno uključenje građana u proces planiranja, donošenje odluka i kontrolu rezultata. U Srbiji će se ubuduće prvo slušati volja građana iz komšiluka, posle toga struka, a tek na kraju političari. Treći prioritet nam je temeljna reforma posrnule Inženjerske komore Srbije(,) transformacijom u autonomne i nezavisne Strukovne Komore, koje će jasno regulisati ovlašćenja i odgovornosti profesionalaca, čime ćemo na prvo mesto vratiti struku i profesionalizam i napraviti trajne barijere za političke uticaje i korupciju. Tako ćemo obezbediti i stručnu pomoć u važnom zadataku u ovoj oblasti – procesuiranju štetnih, koruptivnih ili nelegalnih investicija dosadašnje vlasti.\nU slobodnoj Srbiji će, umesto dosadašnjih skupih politikantskih improvizacija, biti uspostavljen sistem planiranja saobraćaja koji se bazira na vladavini prava i primeni struke, čime će se obezbediti ambijent za uspešno stručno i efikasno delovanje u oblasti saobraćaja. To ćemo obezbediti kroz donošenje strateških propisa i dokumenata, kojima se obezbeđuje politički prihvatljiv, stručan i dobro usmeravan uticaj na najvažnije elemente saobraćajnog sistema. Posle toga nam sledi podizanje obima zadovoljavanja javnih potreba građana u oblasti saobraćaja, kao i stepena unapređenja postojećeg stanja u oblasti saobraćaja u Republici Srbiji. Od državnog do lokalnog nivoa nam je zadatak uspostavljanje dobre koordinacije u sistemu saobraćaja, a zatim i razvoj i unapređenje javnog prevoza (gradski, prigradski, taksi prevoz – u gradskom saobraćaju), kao i unapređenje svih ostalih grana saobraćaja. Kao i u drugim oblastima, u novom sistemu(,) sprovešćemo decentralizaciju i u oblasti saobraćaja, tako da će lokalne samouprave imati punu nadležnost kod donošenja planova i programa razvoja lokalnog saobraćaja, uz samostalno donošenje planske i studijske dokumentacije koja se direktno ili indirektno bavi pitanjima razvoja saobraćaja na lokalu. Fiskalnom decentralizacijom, kojom se obezbeđuje suvereno upravljanje njihovim prihodima, ostvariće se i neophodan uslov da lokalne samouprave te investicije mogu samostalno i da realizuju.


Novi protest opozicije ispred opštine Vrača | Novosadski informativni portal 021\nNovi protest opozicije ispred opštine Vrača\nPredstavnici dela opozicije održali su peti protest ispred zgrade opštine Vračar, zbog urušavanja na gradilištu u Vidovdanskoj ulici.\nOni su zatražili ostavku zamenika gradonačelnika Beograda Gorana Vesića, koga smatraju najodgovornijim, a od policije da počne da radi svoj posao i pronađe odgovorne za to.\nFunkcioner Socijaldemokratske stranke Konstantin Samofalov konstatovao je da je to odgovornost Vesića, koji daje dozvole takvim "nesolidnim firmama".\n"Ćutao je dva meseca, on i građevinska inspekcija na primedbe stanara. Zbog toga i sumnjamo da je ovaj objekat možda namerno srušen. Sada vidimo da Vesić pokušava da se 'opere' svaljujući odgovornost na svoje satrape – naprednjake iz opštine Vračar", rekao je Samofalov.\nOn je dodao da, kada mu to nije prošlo u medijima, Vesić pokušava da korumpira javnost, dajući po 300.000 dinara po srušenom stanu i ključeve stanova u vlasništvu grada.\nPredsednik Gradskog odbora Nove stranke Uroš Eleković upozorio je da problem rušenja u Vidovdanskoj ulici najverovatnije neće biti rešen dok god Beograd vode Vesić i SNS i pozvao građane da ih sruše na sledećim izborima, jer imaju tu moć.


Zamena ekrana na Huawei P10 Plus mobilnom telefonu, Doktor Mobil\nZamena ekrana na Huawei P10 Plus mobilnom telefonu jedan je od najčešćih razloga da potražite stručnu pomoć Doktor Mobil servisa mobilnih telefona, pa stoga ne možemo da odolimo, a da se ne pohvalimo uspehom u vršenju ove operacije.\nOdlazak kod lekara obično nije prijatan jer nas na pregled uglavnom natera neka nevolja. Nema mnogo razlike ni kada je u pitanju odlazak u “ordinaciju” Doktor Mobil. Vi se obično javite kada vaš P10 Plus pretrpi neki nezgodan pad ili udarac i potrebno vam je da ga eksperti našeg iskusnog tima ponovo osposobe za rad. Na pravom ste mestu i ovaj kompleksan zadatak zamene displeja na Huawei P10 Plus prepuštate sigurnim i odlučnim rukama naših servisera.\nHuawei P10 Plus – Slobodno možemo reći da je Huawei P10 Plus odličan mobilni telefon koji se pored svojih karakteristika može pohvaliti i prelepim dizajnom.\nOperativni sistem koji koristi – Android 7.0 (Nougat), moguće je nadgraditi na Android 8.0 (Oreo). Poseduje 4/6 GB RAM i 64/128 GB interne memorije koju možete staviti u službu skladištenja različitih sadržaja.\nOno čime se, između ostalog, ovaj model izdvaja su jako dobre kamere (12 MP i 20 MP), pa ga često zovu i telefonom za fotografisanje.\nZnamo da ne možete potpuno da nam poklonite svoje poverenje na „neviđeno“, zato vam predlažemo da nam za početak poverite zamenu ekrana na vašem Huawei P10 Plus telefonu, a sve ostalo je naša briga. Zadatak koji je pred nama rešićemo kvalitetno, uspešno i u najkraćem mogućem roku.\nSigurni smo da ćete nas nakon našeg prvog „druženja“ posećivati uvek kada je potrebna pomoć vašem mobilnom telefonu, jer niko ne menja tim koji pobeđuje. A tim našeg servisa Doktor Mobil čine ozbiljni, vredni i predani ljudi koji svoje zananje i stručnost uvek stavljaju u službu vašeg zadovoljstva.\nZa nas zamena displeja na P10 Plus telefonu ne predstavlja veliku operaciju. To nam je dobro poznati postupak koji uvek ima srećan ishod, a to je vaš osmeh na kraju priče.\nCena zamene ekrana na Huawei P10 Plus mobilnom telefonu\nMi smo „majstorska radionica sa dušom“ koja će vam uvek izaći u susret, kakve god da vam nevolje stvara vaš mobilni telefon. Zamena ekrana za Huawei P10 Plus samo je mali deo širokog spektra usluga za servisiranje Huawei mobilnih telefona. Tako da, šta god da „ne valja“ kod vašeg mobilnog telefona, uvek slobodno pokucajte na naša vrata, naći ćete pravo rešenje.


SAD: Kosovo određuje uslove za organizovanje izbore drugih država na svojoj teritoriji | Kosova.info\nDom|Vijesti|KOSOVO|SAD: Kosovo određuje uslove za organizovanje izbore drugih država na svojoj teritoriji\nSAD su objavile svoj stav o pravima Kosova kao nezavisne i suvjerene države da odredi uslove pod kojima će se održati izbori drugih država na njenoj teritoriji.\nAmerički ambasador pri OEBS-u Majkl Karpenter izjavio je danas da SAD imaju jasan stav o ovom pitanju.\nAmbasador Carpenter je na sastanku Stalnog vijeća ministara OEBS-a, povodom referenduma, podsjetio da su se „Sjedinjene Države pridružile svojim evropskim partnerima u pozivu svim građanima Srbije da učestvuju, jer smatramo da je važno da birači imaju pravo da glasati na izborima i referendumima. Uz to, neka nam bude jasan stav SAD o pravima Kosova kao nezavisne i suvjerene države u određivanju uslova pod kojima će se održati izbori drugih suvjerenih država na njegovoj teritoriji.\n.@USAmbOSCE: (1/4) In advance of the referendum, the United States joined its European partners in calling on all Serbian citizens to take part as we believe it is important for eligible voters to be able to vote in elections and referenda. https://t.co/gkSUk1Kcf7\n— U.S. Embassy Pristina (@USEmbPristina) January 20, 2022\nKarpenter je istakao da su se nadali da će Vlada Kosova nastaviti sa dosadašnjom praksom da OEBS-u omogući prikupljanje glasova za referendum 16. januara u Srbiji, ali je rekao da je izvršna vlast odlučila da to ne učini.\n„Hajde da nam bude jasan stav SAD o pravima Kosova kao suvjerene i nezavisne države da odredimo uslove pod kojima će se održati izbori drugih država na njenoj teritoriji. “Nadali smo se da će Vlada Kosova nastaviti sa dosadašnjom praksom omogućavanja OEBS-u da prikupi glasačke listiće birača koji žive na Kosovu, ali je odlučila da to ne učini”, rekao je Karpenter.\nAmbasador Carpenter je dalje izjavio da se raduju razgovoru sa vladama Kosova i Srbije o aranžmanima i prilagodbama koje se mogu napraviti kako bi se osiguralo da građani sa prebivalištem na Kosovu, odnosno Srbiji, mogu da ostvare svoje pravo da učestvuju na izborima u svojoj zemlji.\n„Smatramo da je žalosno što Kosovo nije član ovog tela (OEBS) i zbog toga danas nije u stanju da govori za sebe. Jedva čekamo dan kada će Kosovo biti država članica ove organizacije i to se može desiti. Nastavljamo da ohrabrujemo vlade Kosova i Srbije da se uzdrže od akcija i retorike koji povećavaju tenzije i da se konstruktivno angažuju u dijalogu uz posredovanje EU. “Važno je da obje vlade postignu napredak ka sveobuhvatnom sporazumu koji unapređuje regionalnu stabilnost.”\nInače, Vlada Kosova se protivila održavanju ustavnog referenduma Srbije na Kosovu, dok je Skupština usvojila rezoluciju protiv održavanja ovog referenduma.\nKlanjali na Trebeviću pa kažnjeni sa 50 evra: 'Nepristojnim ponašanjem izazvali uznemirenost građana'\nPolicija u akciji protiv ilegalnog oružja, upala u nekoliko kuća u Glogovcu


November 29, 2020 – Radio KFOR Srpski\nNewsBy Radio K4 Srpski November 29, 2020\nOva nedelja će biti prepuna filmskih premijera sa različitim žanrovima. Filmovima posvećenih Božiću, Novoj godini, komediji, akciji, naučnoj fantastici, drami itd. Filmovi, za koje se očekuje da premijerno budu prikazani u američkim bioskopima sledeće nedelje, tačnije prvog decembra jesu sledeći: Trail of Ashes, Angela’s Christmas Wish, Stand!. Takođe nas i četvrtog decembra očekuje premija filmova…\nNesanicu karakterišu teško padanje u san, česta buđenja usred noći ili buđenje u ranu zoru bez mogućnosti da se ponovo zaspi. Duži period bez sna utiče na raspoloženje i na ponašanje, ali i na mentalno i fizičko stanje. „Svakodnevna rutina je veoma važna, treba se baviti fizičkom aktivnošću, ali ne pre spavanja. Pre spavanja ne…\nPutem talasa Kfor radija, imate prilike da čujete domaće hitove iz osamdesetih godina prošlog veka koji nikada neće postati demode. Tome u prilog ide činjenica da su pesme koje su obeležile taj period i dalje neizostavan deo muzičkih radio stanica širom regiona. Pored navedenog, ova dekada je ostala upamćena po mnogim imenima muzičke scene kao…\n2001. preminuo je George Harrison, poznati engleski gitarista, pevač, tekstopisac i filmski producent, najpoznatiji kao član grupe The Beatles. Iako su Lennon i McCartney bili glavni tekstopisci u grupi, mnogi njihovi albumi sadržali su makar jednu Harrisonovu kompoziciju, kao što su “While My Guitar Gently Weeps”, “Here Comes the Sun” i “Something”. Ubrzo nakon raspada…


Politička pozadina - Blic Online\nDa li će ikada biti istražena politička pozadina ubistva Đinđića?\nMajka ubijenog premijera Zorana Đinđića, Mila Đinđić, do smrti je insistirala da se rasvetli politička pozadina ubistva njenog sina. Da li će to biti učinjeno tema je današnje ankete.\nGordana Đinđić: Zorana se sete samo pred izbore\nGordana Đinđić Filipović, sestra ubijenog premijera, kaže za „Blic“ da ona i njena majka podržavaju svaku inicijativu koja vodi do otkrivanja naručioca ubistva njenog brata.\nKacin: Van Srbije postoje dokumenti o pozadini atentata na Đinđića\nMinistar pravde Nikola Selaković preuzeo je na sebe obavezu otkrivanja pozadine ubistva premijera.\nLDP: Rezolucija o utvrđivanju političke pozadine ubistva\nLiberalno-demokratska partija uputila je danas parlamentu, uoči desetogodišnjice od ubistva premijera Zorana Đinđića, predlog rezolucije kojom bi se najviše zakonodavno telo obavezalo na podršku utrđivanju političke pozadine atentata i insistiralo da u utrvrđivanju te istine ne bude pojedinaca i grupa koji su iznad zakona i pravde.\nPolaganjem venaca na spomen ploču u centru grada danas je u Pančevu obeleženo devet godina od ubistva prvog demokratskog premijera Zorana Đinđića, a tom prilikom njegova majka Mila Đinđić rekla je da se nada da će biti otkrivena politička pozadina tog ubistva.\nHomen: Svi moraju da se odazovu pozivu, pa i Koštunica\nBEOGRAD - Državni sekretar ministarstva pravde Slobodan Homen poručio je danas da svi koji dobiju poziv za svedočenje treba da se odazovu, a pogotovo oni koji bi svojim iskazom mogli da doprinesu razjašnjenju političke pozadine ubistva premijera Zorana Đinđića, pa i Vojislav Koštunica, kao i svi drugi koji su bili u to vreme na ključnim državnim funkcijama.\nKoštunica: Protiv mene se vodi politički proces\nBEOGRAD - Predsednik Demokratske stranke Srbije Vojislav Koštunica optužio je danas vlast da protiv njega vodi "politički proces" pokušavajući da ga poveže sa ubistvom premijera Zorana Đinđića.\nBEOGRAD - Ukoliko se obistine najave i Vojislav Šešelj se vrati iz Haga, biće saslušan u vezi sa političkom pozadinom ubistva premijera Srbije Zorana Đinđića, saznaje B92.\nBEOGRAD - Demokratska stranka Srbije pokrenula je potpisivanje peticije kojom ugledne javne ličnosti osuđuju kampanju koja se vodi protiv lidera te partije Vojislava Koštunice u nameri vlasti da ga poveže sa ubistvom Zorana Đinđića, saopštio je danas portparol DSS Petar Petković.\nSvedoci saradnici danas svedoče o pobuni JSO\nBEOGRAD - Saslušanjem nekadašnjih svedoka saradnika danas, u sredu, u policiji počinje sprovođenje istražnih radnji o pobuni Jedinice za specijalne operacije (JSO) i političkoj pozadini ubistva premijera Zorana Đinđića, saznaje “Blic”.\nBEOGRAD - Zamenik predsednika Srpske napredne stranke (SNS) Aleksandar Vučić izjavio je večeras da ta stranka neće zauzimati stavove kada je u pitanju saslušanje lider DSS Vojislav Koštunica u vezi političke pozadine atentata na premijera Zorana Đinđića, ali smatra da to liči na "neku vrstu političke odmazde".\nČavoški, Bećković, Ćosić sutra o "kampanji protiv Koštunice"\nBEOGRAD - U prostorijama Demokratske stranke Srbije (DSS) sutra će biti održana konferencija za novinare povodom "beskrupulozne kampanje" protiv predsednika te stranke Vojislava Koštunice, najavio je DSS.\nTrivan: Nema političkog uticaja na tužilaštvo\nBEOGRAD - Potpredsednik i portparol Demokratske stranke Jelena Trivan odbacila je danas tvrdnju predsednika DSS-a Vojislava Koštunica da je najava tužilaštva da će ga pozvati da svedoči o političkoj pozadini ubistva premijera Zorana Đinđića deo kampanje DS-a protiv njega.\nKoštunica: Nemam veze sa političkom pozadinom ubistva Đinđića\nBEOGRAD - Predsednik DSS Vojislav Koštunica tvrdi da je iz medija saznao da će biti saslušan u vezi političke pozadine ubistva premijera Zorana Đinđića, ali nije želeo da odgovori na pitanje da li će se odazvati pozivu na sud.\nBEOGRAD - Uverena sam da ćemo uskoro imati potpuno jasnu sliku o tome ko je i uz čiju podršku stajao iza pobune JSO, koja je bila uvertira u ubistvo prvog demokratskog predsednika vlade Srbije Zorana Đinđića, kaže za “Blic” ministarka pravde Srbije Snežana Malović.\nDSS: Povezanost Koštunice sa ubistvom Đinđića laž\nBEOGRAD - Izjava tužioca za organizovani kriminal Miljka Radisavljevića da će saslušati Vojislava Koštunicu povodom ubistva Zorana Đinđića "zloupotreba je državnog tužilaštva za obračun sadašnjeg režima protiv Demokratske stranke Srbije", ocenila je danas DSS.\nRužica Đinđić: Javnost treba da dobije odgovore o političkoj pozadini ubistva\nSupruga ubijenog premijera Srbije Ružica Đinđić ocenila je danas u Beogradu da bi javnost dobila mnogo kada bi se dobili odgovori o političkoj pozadini ubistva Zorana Đinđića.\nLDP: DSS obuzme panika pred svaki 12. mart\nBEOGRAD - Liberalno demokratska partija ocenila je danas da panika koja Demokratsku stranku Srbije "obuzime pred svaki 12. mart" neće odgovoriti od traženja istrage o vezama "zločinaca uz Koštuničinog režima" sa ubicama premijera Zorana Điđića.\nSutra se navršava osam godina od ubistva premijera Srbije i lidera Demokratske stranke (DS) Zorana Đinđića, koji je ubijen ispred sedišta Vlade Srbije 12. marta 2003. godine.


Niška televizija » 130 mirovnjaka Vojske Srbije ispraćeno u Liban (VIDEO)\n130 mirovnjaka Vojske Srbije ispraćeno u Liban (VIDEO)\nObjavljeno 04.11.2013. 15:01\nU Kasarni „Knjaz Mihajlo“ svečano je ispraćena pešadijska četa Vojske Srbije u mirovnu misiju Ujedinjenih nacija UNIFIL u Libanu. Nebojša Rodić, ministar odbrane posle pozdravne reči, uručio je zastavu Republike Srbije majoru Srđanu Radivojeviću, komandiru pešadijske čete. Svečanom ispraćaju naših mirovnjaka prisustvovali su najviši zvaničnici Vojske Srbije, Grada Niša, Eparhije niške, kao i brojni građani i porodice vojnika.\nPrvi put pešadijska četa od 130 vojnika, podoficira i oficira, Vojska Srbije učestvuje u međunarodnoj mirovnoj misiji. Posle 3 godine intenzivne obuke pripadnici 31. pešadijskog bataljona iz Zaječara i 39. logističkog bataljona iz Niša spremni su za šestomesečnu mirovnu misiju u Libanu. Naše mirovnjake ispratio je Nebojša Rodić, ministar odbrane u Vladi Republike Srbije.\nPešadijska četa 3. brigade Kopnene vojske, koja će obavljati zadatke u okviru međunarodne mirovne misije u Libanu, u svom sastavu ima 3 streljačka i jedan logistički vod. Komandir ćete je major Srđan Radivojević, kome je nacionalno znamenje, zastavu Republike Srbije, uručio Nebojša Rodić, ministar odbrane.\nPored mladića, plave šlemove nosile su i devojke, koje su obučene da obavljaju najsloženije zadatke na terenu.\nSvečanom ispraćaju pešadijske čete u misiju Ujedinjenih nacija UNIFIL u Libanu u Kasarni „Knjaz Mihajlo“, prisustvovali su načelnik GS VS Ljubiša Diković, komandant Kopnene vojske general pukovnik Aleksandar Živković, gradonačelnik Niša prof. dr Zoran Perišić, načelnik Nišavskog upravnog okruga Aleksandar Cvetković, episkop niški Jovan, predsednici opština i drugi zvaničnici.


Završena manifestacija "Ledena šuma": Više od 40.000 klizača u šestoj sezoni | Novosadski informativni portal 021\nUz poštovanje svih epidemioloških mera, tokom 38 dana trajanja "Ledena šuma" je okupila više od 40.000 klizača, koji su se odlučili da vreme provedu na otvorenom u zabavi i rekreaciji. Kada govorimo o samoj posećenosti manifestaciji, brojka je minimum tri puta veća od broja registrovanih klizača jer su za nas posetioci "Ledene šume" svi naši sugrađani, kao i gosti Novog Sada koji su šetali Dunavskim parkom, sladili se u "Snežnom gradu" ili samo fotografisali u duhu praznične dekoracije koja je 38 dana krasila srce Novog Sada.\nU okviru besplatnih programskih sadržaja zastupljeno je i afirmisano 25 novosadskih izvođača koji su se publici predstavili svojim umetničkim, zabavnim i kulturnim sadržajima.\nNeki od njih su: "Haos animatori", pozorišne trupe "Pozorište iz kofera", "Vragolani", "Vilin konjic", novosadski bendovi "Charlie Brown", "Negde između", "Zoran Šandorov i electric band", "Braća Krstić", brojni dečiji horski i inkluzivni muzički sastavi i mnogi drugi. Prateći program manifestacije, koji je odigran u saletli Dunavskog parka krasile su zabave za decu uz pratnju "Haos animatora" kao i muzički sastavi.\nU toku ove sezone, u prazničnom periodu je za najmlađe sugrađane i posetioce Novog Sada, organizovan i tradicionalni doček Dečije Nove godine kada je uz gradski novogodišnji karneval i kulturno-zabavni program, iz Dunavskog parka pušteno stotine šarenih balona dečijih želja.\nU okviru programa društvene odgovornosti "Ledena šuma" je i ove sezone pojedine programske sadržaje i prihode usmerila na humanitarne akcije. Ovogodišnji humanitarni susreti su se ogledali postavljenim kutijama u kućicama "Snežnog grada" – zimskog bazara udruženim snagama sa novosadskom fondacijom "Tate Novosađani" i naših sugrađana gde su prikupljena sredstva usmerena našim najmlađim sugrađanima obolelim od cerebralne paralize.\nTakođe, u susret novogodišnjim praznicima, u saradnji sa Radio-televizijom Vojvodine, kao i ranijih godina organizovana je akcija "Slatkiš za mog drugara" u okviru koje su prikupljeni industrijski pakovani slatkiši za zdravstveno i socijalno ugroženu decu iz Novog Sada i okoline. Ustanove kojima su slatkiši bili namenjeni su prihvatilište za decu "Sigurna dečija kuća", onkološko odeljenje u Dečijoj bolnici, Udruženje osoba sa invaliditetom "Ljubav, vera, nada" i Dom za decu i omladinu ometenu u razvoju u Veterniku.\nU cilju popularizacije klizanja, kao zabavnog zimskog sporta, kroz program saradnje sa predškolskim i školskim ustanovama, više od 4.000 dece iz Novog Sada i Vojvodine imalo je priliku da u pratnji svojih vaspitača i učitelja dođe na besplatne termine klizanja na otvorenom u toku prve i poslednje nedelje trajanja manifestacije.\nZahvaljujući podršci Turističke organizacije grada Novog Sada koja je „Ledenu šumu“ uvrstila u ponudu ključnih turističkih sadržaja i ove godine zabeležen je veliki broj turista.


Govedarica: Direktori javnih preduzeća podnosiće izvještaje početkom godine – Zvornik Danas\nNaslovna/VIJESTI/Politika/Govedarica: Direktori javnih preduzeća podnosiće izvještaje početkom godine\nGovedarica: Direktori javnih preduzeća podnosiće izvještaje početkom godine\nBANJALUKA – Kandidat Saveza za pobjedu za predsjednika Republike Srpske Vukota Govedarica rekao je da će, ukoliko pobijedi na izborima, svaki direktor javnog preduzeća morati da podnese izvještaj o realizaciji usvojenog plana na početku godine.\n„Ako plan ne bude ispunjen već u prvoj godini mandata, odmah će biti smijenjen“, istakao je Govedarica.\nIz SDS-a je saopšteno da isplata koja je radnicima „Željeznica Republike Srpske“ obećana u septembru, nije stigla.\nNa spisku onih koji čekaju stoje imena više od 920 radnika koji su dobili sudske sporove, a i taj broj se, iz dana u dan, povećava, ističe se u saopštenju i dodaje da su „Željeznice“ najveći gubitaš u Srpskoj.\nPrema izvještaju Vlade Srpske iz 2006. Godine, „Željeznice Srpske“ su poslovale pozitivno, a nakon te godine, svake naredne su bile u gubitku, koji trenutno ukupno iznosi oko 350 miliona KM, ističe se i saopštenju.\n„Niko više neće imati priliku, kao /direktor `Željeznica` Dragan/ Savanović, da devet godina proizvodi gubitke, i to po 30 miliona godišnje, ali da zbog unutarstranačkih dogovora na relaciji SNSD-DNS ne bude smijenjen“, poručio je Govedarica.\nIzjava Junkera pretjerana, ali ništa nije isključeno\nGrom udario u štalu, vjetar oborio stablo…\nU Zvorniku od 15. decembra do 15. januara prva „Zimska tržnica“


Pamtimo Sjeverin (1992-2020) - Fond za humanitarno pravo - Peščanik\nFond za humanitarno pravo22/10/2020\nPripadnici jedinice „Osvetnici“, koja je delovala u okviru VRS, presreli su 22. oktobra 1992. godine, kod mosta na Limu u mestu Mioče (BiH), autobus užičkog preduzeća „Raketa“, koji je saobraćao na redovnoj liniji Priboj-Rudo-Priboj. Nakon legitimisanja svih putnika, iz autobusa su izveli 16 građana bošnjačke nacionalnosti: Mehmeda Šeba, Zafera Hadžića, Meda Hodžića, Medredina Hodžića, Ramiza Begovića, Derviša Softića, Mithada Softića, Muja Alihodžića, Aliju Mandala, Seada Pecikozu, Mustafu Bajramovića, Hajrudina Sajtarevića, Esada Džihića, Idriza Gibovića, Ramahudina Ćatovića i Mevlidu Koldžić, te ih vojnim kamionom odvezli u pravcu Višegrada, gde su ih brutalno pretukli i potom ubili na obali Drine. Veče uoči ovog događaja, ispred porodične kuće u Sjeverinu otet je Sabahudin Ćatović, od kada mu se gubi svaki trag.\nOkružni sud u Beogradu je 2005. pravosnažno osudio četvoricu pripadnika jedinice „Osvetnici“ na višegodišnje kazne zatvora. Uprkos izjavama sa najvišeg vrha vlasti, stvarni napori da se posmrtni ubijenih Sjeverinaca pronađu su u potpunosti izostali. Pored ignorisanja prava porodica da znaju istinu o sudbini njihovih najbližih, država Srbija uporno odbija da im prizna status članova porodica civilnih žrtava rata, koji bi im doneo skromnu, ali za njih važnu simboličku i materijalnu podršku. Jedini pozitivan korak načinila je opština Priboj, koja je pomogla u izgradnji spomen-obeležja otkrivenog u oktobru 2015. godine, što predstavlja redak primer odgovornog odnosa institucija Srbije prema žrtvama koje dolaze iz manjinske etničke zajednice.\nFHP i Sandžački odbor za zaštitu ljudskih prava i sloboda, 22.10.2020.


Mihajlović: Cena auto-puta Niš-Priština 800 miliona evra\nFoto: BETAPHOTO/Kabinet potpredsednice Vlade, MGSIS/MO\nMinistarka građevinarstva, saobraćaja i infrastrukture Srbije Zorana Mihajlović izjavila je da će 77km auto-puta između Niša i Prištine (preko Meroštine, Prokuplja, Kuršumlije, Merdara i Podujeva) koštati 800 miliona evra, te da će ga graditi domaće firme i radnici.\nOna je dodala da će ovaj projekat doprineti razvoju Topličkog okruga, povezati ovaj okrug za Koridorom 10, Srbe sa Kosova sa Nišom, kao i Srbe i Albance: “Politički gledano, ovo je prvi projekat na kojem bi Srbi i Albanci trebalo da rade zajedno. Autoput od Niša do Prištine pokazaće da nema boljeg načina za saradnju i očuvanje stabilnosti od infrastrukture. Svima je dosta sukoba, moramo zajedno da živimo i radimo, rekla je Mihajlović.\nU oktobru 2016, Aleksandar Vučić je tokom posete Prokuplju izjavio da će samo deonica Niš-Merdare koštati između 600 i 700 miliona evra. Pre toga, u avgustu 2015. Vučić je izjavio da je ova deonica jedan od najvažnijih projekata, te da bi radovi mogli da počnu pre kraja 2016. godine. Takođe, u novembru 2012. tadašnji predsednik vlade Ivica Dačić razgovarao je sa Hašimom Tačijem i Ketrin Ešton o gradnji auto-puta Niš –Priština, kada je zatražio da Evropska unija finansira izgradnju ovog puta.\nČetvoro poginulih u napadu u LondonuPrljavo, prljavije, izborna kampanja u Srbiji


source.ba | Oglasili se iz Tužilaštva KS: Formiran je predmet, hitno će se provjeriti navodi u vezi sa objavljenim fotografijama\nFotografije zlostavljanih i vezanih štićenika Zavoda Pazarić koje je objavila zastupnica Naše stranke Sabina Ćudić u srijedu, bile su povod za reakciju nadležnih institucija. Iako se i ranije govorilo o finansijskim malverzacijama i neuslovnim prostorijama u kojima borave štićenici, zvanična reakcija je izostala.\nSabina Ćudić poručila: Materijali su iz proteklih 12 mjeseci, te materijale sam dobila 24 sata prije pressa\nTužilaštvo Kantona Sarajevo izuzelo dokumentaciju iz Zavoda Pazarić\n"Obavještavamo Vas da je formiran predmet i da će se hitno provjeriti navodi u vezi sa objavljenim fotografijama", odgovorili su iz Tužilaštva KS za NAP.\nTokom jučerašnjeg dana Uprava MUP KS dobila je uoute tužioca Tužilaštva KS u vezi s ovim predmetom po čemu i postupaju. Više detalja ne otkrivaju ni iz MUP KS ni iz Tužilaštva KS.\nFotografije vezanih štićenika Zavoda Pazarić obišle su svijet, a reagirale su brojne međunarodne organizacije za zaštitu djece, domaće institucije, ambasadori koji su osudili ovakov postupanje i pozvali na hitnu reakciju.\nVlada FBiH u petak će održati sjednicu na kojoj će biti razmatrana i situacija u Zavodu Pazarić. Inače, tek prije nekoliko mjeseci ovaj Zavod došao je u žižu interesovanja nakon što je direktor Redžep Salić iznio podatke o brojnim nepravilnostima u radu, donacijama, zloupotrebi sredstava. O nehumanom postupanju prema bolesnim štićenicima tada nije bilo riječi.\nTagovi: Tuzilastvo KSZavod PazaricPazaric


Austrijski kancelar: Razgovor sa Putinom bio iskren ali i težak - Radio Sto Plus\nAustrijski kancelar: Razgovor sa Putinom bio iskren ali i težak\nAustrijski kancelar Karl Nehamer (Nehammer) izjavio je da je sa ruskim predsednikom Vladimirom Putinom koji ga je danas primio u Moskvi imao iskren, ali težak razgovor.\n„Razgovor sa predsednikom Putinom bio je iskren, otvoren i težak“, rekao je Nehamer posle sastanka koji je trajao nešto više od sat vremena i nije završen rukovanjem, kako su preneli austrijski mediji.\nNehamer je rekao da je na sastanku govorio „o teškim ratnim zločinima u (ukrajinskom gradu) Buči i drugim mestima“ i dodao da svi odgovorni moraju biti izvedeni pred lice pravde“.\nAustrijski kancelar je prvi evropski lider kojeg je primio Putin od početka ruske invazije na Ukrajinu.\n„Jasno sam stavio do znanja ruskom predsedniku da je neophodno hitno uspostaviti humanitarne koridore za dopremanje vode i hrane i za evakuaciju žena, dece i ranjenika iz opkoljenih gradova“, rekao je austrijski kancelar i dodao da njegova poseta Moskvi „nije prijateljska poseta“.\nSastanak je održan u rezidenciji Novo-Ogarjevo u blizini Moskve.\nNijedna fotografija nije preneta posle sastanka niti je bila planirana zajednička konferencija za novinare.\nPrema rečima portparola Kremlja Dmitrija Peskova, format sastanka zatvorenih vrata izabran je na inicijativu austrijske strane.\nNehamer rekao je da treba da obavesti evropske partnere o sastanku.\nŠef austrijske diplomatije Aleksander Šalenberg (Alexander Schallenberg) izjavio je da je Nehamer samoinicijativno otišao u Moskvu i da nije „imao evropski mandat“.\n„Nehamer je trebalo da objasni Vladimiru Putinu da izoluje Rusiju, da će moralno izgubiti rat i da radi sve što ne bi trebalo da se radi. Bilo koji glas koji natera Putina da shvati šta je stvarnost izvan zidina Kremlja nije izgubljen glas“, rekao je Šalenberg pre sastanka i dodao da od njega „ne očekuje neko čudo“.


UN upozoravaju: Život u Gazi sve mizerniji – BiGportal.ba\nUN upozoravaju: Život u Gazi sve mizerniji\nŽivot u Gazi je sve mizerniji nakon decenije vladavine Hamasa i parališuće izraelske i egipatske blokade, navodi se u izveštaju Ujedinjenih nacija.\nU izveštaju se veoma kritikuje islamski ekstremistčki Hamas i optužuje za “suštinsko kršenje ljudskih prava”.\nKoordinator UN za pomoć na palestinskim teritorijama Robert Riper naveo je u tom dokumentu da je “Gaza nastavila na svom putu nazadovanja, u mnogim slučajevima čak i brže nego što se prvobitno predviđalo”.\nPre pet godina UN su upozorile da bi Gaza mogla biti nepodobna za život do 2020. godine.\nHamas je 2007. godine silom preuzeo kontrolu nad pojasom Gaze, pobedivši snage lojalne Fatahu palestinskog predsednika Mahmuda Abasa koji ima podršku Zapada.\nOd tada traje izraelska i egipatska blokada koja je umnogome ograničila putovanja i trgovinu, a opravdava se potrebom da se spreči naoružavanje Hamasa koji u svojoj povelji poziva na uništenje Izraela.\nU izveštaju se navodi i da je pristup Gazi još više narušen “vojnim jačanjem Hamasa i drugih ekstremističkih grupa u Gazi koje se nastavilo i pojačalo u poslednjoj deceniji”, uključujući stvaranje zaliha raketa sa čak i većim dometom i izgradnjom tunela za otmice i terorističke napade na Izrael.\nHamas nije komentarisao taj izveštaj.\nTa organizacija je od 2007. godine tri puta ratovala protiv Izraela, a poslednji put 2014. Rat je trajao 50 dana i pojedini delovi Gaze su još uništeni od tadašnjih borbi.\nIzraelski ambasador u UN Dani Danon rekao je da izveštaj dokazuje da Hamas nije doneo “stanovnicima Gaze ništa osim bola i razaranja”.


"Privatne investicije pale na samo 10%, moraju biti veće"\nNa današnjem predstavljanju Bele knjige Saveta stranih investitora (FIC) iznete su preporuke u cilju podrške privrednog rasta i boljeg životnog standarda građana Srbije, a jedna od glavnih odnosila se na investicije.\nViše privatnih investicija\nUrednik Bele knjige Miroljub Labus, kao jednu od glavnih zamerki i preporuka za dalji napredak izneo je povećanje privatnih investicija domaće privrede, koje su ove godine pala na 10 odsto BDP-a, u odnosu na 2012. kada su činile 15 odsto. On je istakao da bi država trebala time da se pozabavi, jer ukoliko se poveća udeo privatnih investicija u BDP-u to će biti dobro za rast Srbije.\nLabus je dodao i da je neophodna reindustrijalizacija, da Srbija mora više da proizvodi i da su joj za to potrebne veće investicije, napomenuvši da struktura izvoza i proizvodnje nije usklađena, te da je to stari problem koji je prisutan i ove godine.\n„Ukoliko reinvestiramo profit imaćemo više investicija i veći rast, subvencije države nisu rešenje“, naglasio je on.\nLabus je rekao da je 80 odsto članica Saveta dolazi iz EU, kao i da te kompanije žele da imaju iste uslove na tržištu u Srbiji kao i na nekom drugom tržištu u EU, dodajući da su mnogi zabrinuti za četiri slobode EU, kretanje robe, usluga, ljudi i kapitala.\n„Srbija je ostvarila dobar rast BDP-a iz dva razloga, jedan je ogromna finansijska podrška koju je država obezbedila drugi je odličan prinos u poljoprivrednom sektoru, 15 odsto BDP-a je obezbeđeno za unapređenje standarda života i podršku privredi, a taj fiskalni prostor će biti ograničeniji sledeće godine. Snažno preporučujemo da se zadrži fiskalna stabilnost, što znači da se postavi gornja granica udela javnog duga u BDP-a, jer očekujemo povećanje kamatnih stopa“, kazao je Labus.\nOn je izjavio da su privredni rezultatu Srbije u ovoj godina bolji od očekivanog, kao i da će zemlja ostvariti veći privredni rast nego mnoge zemlje u svetu, ali da će se već naredne godine te stope vratiti na one pre krize.\n“U 2019. godini stopa privrednog rasta u Srbiji bila zasnovana na investicijama i gradjevinskom sektoru, dok su ove godine pokretači potrošnja i trgovina”, naveo je urednik Bele knjige.\nKao rizike sa kojima bi se država mogla suočiti naredne godine, ocenio je inflaciju, potom javni dug, koji ne sme da predje granicu od 60 odsto BDP-a. Smatra da Vlada mora da nadje načina kako da se izbori sa inflacijom.\nLabus je dodao da je preporuka i da se bolje kontroliše fiskalni deficit, kao i da se javna potrošnja u infrastrukturu kontorliše tako da ne se ugrozi fisklanu stabilnost.\nSrbija se vraća relativno stabilnom rastu\nPredsednik Saveta i generalni direktor Telenora Majk Mišel naveo je očekivanja da će pandemija, iako je postala nova realnost, i u narednoj godini diktirati pravac kretanja ističući da Savet stranih investitora prepoznaje rešenost Vlade Srbije da poboljša poslovno okruženje u ovim globalno izazovnim vremenima.\n„Bela knjiga Saveta stranih investitora je najmerodavniji vodič za unapređenje poslovnog okruženja u Srbiji. To je ozbiljna analiza 54 sektora srpske privrede uz 346 preporuka koje je dalo više od 50 kompanija. Srbija je pokazala rešenost da unapredi poslovno okruženje u ovim izazovnim vremenima“, istakao je on.\nDodao je da se srpska privreda oporavlja od šoka i vraća relativno stabilnom rastu, ali da ostaju posledice, dok će na investicije značajno uticati izlazak iz recesije, kao i da zajednička misija treba da bude povećanje produktivnosti i održivih investicija koje stimulišu ekonomski rast.\nU Srbiji problematični vladavina prava i korupcija\nŠef delegacije Evropske unije u Srbiji Emanuele Žiofre napomenuo je da 68 odsto firmi u ovom Savetu dolazi iz EU, kao i da su odlučni za podršku Srbije njenom evropskom putu,\nRekao je da Srbija ima veoma pozitivne makroekonomske rezultate uprkos teškoj situaciji zbog kovida.\n“Prošle godine se srpska ekonomija suočila sa problemima, a ove godine je već zabeležen rast”, rekao je on.\nIstakao je da je neophodno dodatno reformisati javnu upravu i kao problematične naveo vladavinu prava, korupcijuju i nedovojnu delotvornost sistema.


Kragujevac - Ko cepa predizborne plakate Veroljuba Stevanovića - Vesti iz Kragujevca i Šumadije - Pressek.rs\nKo cepa predizborne plakate Veroljuba Stevanovića\nTokom prethodnih izbornih kampanja uobičajeno je bilo da se plakati lepe i gde je dozvoljeno i gde nije. Situacija se 2020. izgleda promenila, pa se tako plakati pojedinih političkih grupacija uklanjaju i sa mesta na kojima je dozvoljeno njihovo lepljenje.\nPre desetak dana stub predviđen za lepljenje plakata u Pešačkoj zoni u centru Kragujevca bio je oblepljen predizbornim plakatima lokalne koalicije okupljene oko bivšeg gradonačelnika Veroljuba Stevanovića. Samo nekoliko dana kasnije, o čemu svedoče fotografije reportera portala Pressek, svi do jednog su uklonjeni.\nDa nije u pitanju izolovan slučaj potvrđuju aktivisti ove stranke i sam Stevanović. Pre dvadesetak dana, dok su aktivisti ove stranke lepili plakate, pojavili su se radnici JKP Šumadije, i poskidali ih.\nVeroljub Stevanović, smatra da iza cepanja plakata stoji lokalni odbor Srpske napredne stranke.\nOn je za portal Pressek rekao da ovi incidenti samo bezrazložno podižu tenzije, koje mogu dovesti i do ozbiljnih sukoba.\n- Mi nećemo cepati plakate, niti smo to ikada radili, naših političkih suparnika, rekao je Veroljub Stevanović.\nPrema njegovim rečima, ovaj potez aktuelne gradske vlasti, samo pokazuje njihovu nemoć i pita se zašto se ne skidaju plakati i drugih učesnika ovih izbora, već samo njegovi.\nOdluka o komunalnom redu Grada Kragujevca predviđa da se „natpisi, oglasi, obaveštenja, posmrtni i drugi plakati, ističu na oglasnim stubovima, vitrinama, tablama, panoima i drugim sličnim objektima koji su za to određeni“. Onima koji plakate lepe van predviđenih mesta po istoj odluci preti novčana kazna.\nU slučaju da ne postupe u skladu sa ovom odredbom Gradska uprava nadležna za inspekcijske poslove - preko komunalnog inspektora naložiće rešenjem uklanjanje plakata o trošku onoga ko ih je istakao.\nU JKP Šumadija Kragujevac, za portal Pressek kažu da radnici Službe javne higijene uklanjaju plakate koji su postavljeni van mesta predviđenih za te namene.\n- Mesta predviđena za lepljenje plakata definisana su Odlukom o komunalnom redu grada Kragujevca, kažu u JKP Šumadija.\nU skladu sa navedenom Odlukom zaposleni u JKP Šumadija Kragujevac sve natpise, oglase, obaveštenja, posmrtne i druge plakate istaknute van mesta predviđenih za oglašavanje uklanjaju po službenoj dužnosti i po nalogu nadležnog organa grada Kragujevca.\n· Petak, 29. maj 2020. Klinički centar Kragujevac nastavlja diskriminaciju pojedinih medija


PRESEK - Ekonomski fakultet: Nov studijski program u Kragujevcu - Magazin Pressek\nEkonomski fakultet: Nov studijski program u Kragujevcu\nBy foto: M. J. Četvrtak, 1. mart 2018.\nEkonomski fakultet u Kragujevcu akreditovao je novi studijski program koji će studente pripremati za finansijski menadžment javne uprave. Prva generacija od 30 akademaca biće upisana u oktobru ove godine.\n- Studijski program je namenjen kako tek svršenim studentima osnovnih akademskih studija, tako i diplomiranim ekonomistima i menadžerima koji već rade u nekoj od finansijskih oblasti u javnoj upravi i žele da upotpune i osavremene svoja znanja iz ove oblasti.\nOvaj studijski program će budućim studentima ponuditi savremena znanja iz oblasti finansijskog upravljanja u ustanovama, institucijama, organima i organizacijama javne uprave na različitim nivoima vlasti, navodi se u saopštenju fakulteta.\nNove master studije odobrene su od strane Komisije za akreditaciju i proveru kvaliteta Republike Srbije, a predstavljaju rezultat aktivnosti u okviru projekta "Finanacial management, Accounting and Controlling curricula development for capacity building of public administration/FINAC", u čijoj realizaciji učestvuje Univerzitet u Kragujevcu, odnosno Ekonomski fakultet.\nTagovi Kragujevac Univerzitet\nSmederevo: Mladić nađen mrtav u šumi\nProdaje se Strelište u Ilinoj Vodi\nSmederevo: U saobraćajnoj nesreći poginuo mladić\nBatočina: Neispravna voda na jednoj česmi


Institucije su napredovale u objavljivanju informacija propisanih Zakonom o slobodnom pristupu informacijama ("Sl. list CG", br. 44/2012 - dalke: Zakon), ali je to daleko od poželjnog nivoa, poručeno je na konferenciji Slobodnim pristupom informacijama do otvorenih institucija.\nKonferenciju je organizovala NVO Centar za demokratsku tranziciju uz podršku Ambasade Velike Britanije.\nDirektor CDT-a, Dragan Koprivica, rekao je da je istraživanje te organizacije pokazalo da Skupština objavljuje 100 odsto potrebnih informacija, tužilaštva 99 odsto, generalni sekretarijat Vlade Crne Gore 92 odsto, ministarstva 81 odsto, samostalni organi uprave objavljuju 42 odsto, organi u sastavu ministarstava 26 odsto i Univerzitet 21 odsto.\n"Sadašnje stanje nam govori da je neophodna dodatna edukacija i promocija ovog Zakona, ali i intenziviranje kaznene politike u ovoj oblasti koja je u prethodnom periodu izostala", rekao je Koprivica.\nKoprivica je rekao da Agencija za zaštitu ličnih podataka i slobodan pristup informacijama u 2013. i 2014. nije bila dovoljno posvećena nadgledanju primjene proaktivnog pristupa i da nije pokretala prekršajne prijave u odnosu na organe vlasti koji ne poštuju obaveze iz Zakona.\n"Ohrabruje informacija koju smo dobili od Agencije da je počela primjena kaznenih odredbi Zakona i u tom dijelu očekujemo konkretne rezultate", dodao je on.\nPrema njegovim riječima, zemlja koja pretenduje da bude članica Evropske unije (EU) ne smije se dozvoliti da kršenje Zakona prođe nekažnjeno.\n"Takođe, ne smiju se dozvoliti velike razlike u rezultatima unutar istih grupa organa kao da se radi o različitim državama, a ne različitim organima", rekao je Koprivica.\nOn je poručio da društvo koje sebe smatra demokratskim ne može tolerisati da ovako važno pravo bude ostavljeno na volju rukovodiocima institucija, da zavisi od osobe i njenog stava o otvorenosti.\nAmbasador Velike Britanije u Crnoj Gori, Ian Viting, kazao je da su rezultati CDT-ovog istraživanja ohrabrujući i čestitao Skupštini, Vladi i ministarstvima ostvareni napredak.\n"Progres institucija nije ravnomjeran u svim oblastima i mnogo toga još treba uraditi, ali je opšti napredak očigledan", rekao je on.\nU okviru panela "Primjena Zakona o SPI u Crnoj Gori", predsjednik Savjeta Agencije za zaštitu ličnih podataka i slobodan pristup informacijama Muhamed Gjokaj je kazao da su primjećeni nedostaci u primjeni ovog Zakona.\n"Još nijesmo zaposlili inspektore koji bi pratili da li institucije objavljuju informacije koje su obavezne po Zakonu, ali ove godine je predviđen budžet za jačanje kapaciteta Agencije", naveo je on.\nOn je rekao i da je dosta kritika bilo upućeno MUP-u koji nije postupao po inicijativama Agencije za inspekcijski nadzor.\nGjokaj, međutim, kaže da je taj problem sad riješen i da "imamo MUP koji je aktivan i čija upravna inspekcija odlično radi".\nZamjenik izvršnog dikrektora CDT-a Đorđije Brkuljan poručio je da institucije još ne razumiju da im proaktivno objavljivanje informacija olakšava rad, a da objavljivanje informacija znači smanjivanje broja zahtjeva za slobodan pristup informacijama.\nBrkuljan je saopštio da su najbolji rezultat među ministarstvima ostvarili MUP, ministarstva održivog razvoja i turizma, pravde i prosvjete, a najlošiji Ministarstvo saobraćaja i pomorstva.\nNajbolji rezultat među samostalnim organima uprave su ostvarili Zavod za školstvo, Uprava za kadrove i Agencija za zaštitu životne sredine, a najlošiji Zavod za metrologiju i Uprava za inspekcijske poslove.\nNajbolji rezultat među organima u sastavu ministarstava su ostvarili: Fitosanitarna uprava, Lučka uprava i Poreska uprava, a najlošiji Uprava policije i Uprava za zbrinjavanje izbjeglica.\nNa Univerzitetu Crne Gore najbolji rezultat su ostvarili Medicinski fakultet i Biotehnički fakultet, a najlošiji Građevinski, Ekonomski, Fakultet za sport i Farmaceutski fakultet.\nBrkuljan smatra da je potrebno obezbijediti sredstva u budžetu kojima bi se omogućilo da Agencija sprovodi nadzor nad primjenom ovog Zakona.\n"Ova institucija mora kontrolisati da li i kako obveznici ovog Zakona poštuju svoje obaveze", rekao je on.\nVuk Janković iz MANS-a rekao je da je u Crnoj Gori ćutanje administracije na visokom nivou. "Institucije su ignorisale svaki peti MANS-ov zahtjev, a svaki četvrti je odbijen".\nJanković je naveo da se Zakon masovno krši kada je u pitanju izgradnja autoputa Bar-Boljare.\n"A ko nije spreman za tu vrstu kontrole, taj ne bi trebalo da bude u državnoj upravi", navela je ona.\nNa konferenciji je predstavljena mobilna aplikacija koja će građanima omogućiti da se na jednostavan način obrate institucijama i da on njih traže informacije od javnog interesa.\nIzvor: Vebsajt RTCG, 27.11.2015.


Završna priredba 2019. – Kids Club\nPovodom završetka školske godine, u petak 14. juna 2019. godine, učenici POŠ „Crnjanski“ i dečica iz PU „Kids Club“ realizovali su završnu priredbu. Pripremajući se za realizaciju programa školarci i mališani su zajedničkim snagama i istinskim zalaganjem nastojali da što verodostojnije dočaraju svoju Zemlju čuda.\nNoseći sa sobom nedvosmislenu poruku da je svaka zemlja – Zemlja čuda, dečica su veoma hrabro i ponosno sve prisutne povela na zanimljivu i uzbudljivu avanturu na put oko sveta i omogućila im da upoznaju prostranu Rusiju, Nemačku sa velelepnim dvorcima, Austriju – domovinu Mocarta, arhitekturu Engleske, afrički raj, ritam Amerike, muziku Španije, magiju Francuske i lepote naše mile Srbije.\nKao nagradu za marljivost i predanost u radu i uloženi trud učenicima POŠ „Crnjanski“ svečano su uručene đačke knjižice i diplome za postignute rezultate na takmičenju „Misliša“. Uverenje za uspešno završene programe uručeno je predškolcima i mališanima PU „Kids Club“, a u znak motivacije za dalje napredovanje i ostvarene sportske rezultate, najmlađim sportistima uručene su medalje.\nPoseta koordinatora međunarodnog programa ,,EKO-ŠKOLA"


Vreme 775 - Evropski poslovi: Cin prvi, scena prva -->\nPribe "štiklira": državna zajednica, Hag, tri runde, pet tehničkih sesija, sledeća u decembru\nNe znamo kako se zovete, ali bićete primljeni... ako budete ovako pripremljeni i ako ne radite mnogo protiv sebe. Tako nekako je u Beogradu u ponedeljak 8. novembra počela prva zvanična runda pregovora državne zajednice Srbija i Crna Gora i Evropske unije o Sporazumu o stabilizaciji i pridruživanju.\nŠef pregovaračkog tima EU-a, direktor Direkcije za Zapadni Balkan u Evropskoj komisiji Rajnhard Pribe u svojoj izjavi uz pohvale za pripremljenost i za dobru atmosferu podseća da će biti poteškoća u samom procesu pregovora i pledira da se u nastavku pregovora pokaže konstruktivnost. Prva runda je odražavala komplikovanu strukturu državne zajednice: šef pregovaračkog tima državne zajednice – ministar inostranih poslova Vuk Drašković, šef srpskog tima – Miroljub Labus, a šef pregovaračkog tima Crne Gore – crnogorska ministarka za ekonomske odnose sa inostranstvom i evropske integracije Gordana Đurović.\nTi pregovori su inače svečano počeli 10. oktobra, a treba da traju godinu dana, kroz tri runde, u novembru 2005, aprilu i novembru 2006. godine, kao i kroz pet rundi tehničkih pregovora – u decembru 2005, u martu, junu, julu i septembru 2006. godine.\nLabus, uz ocenu da su pregovori dobro počeli ali da su bili teški, ispoljava uverenje da će naredne runde biti lakše.\nParalelno s pregovorima o pridruživanju održavaće se sastanci Unapređenog stalnog dijaloga na kojima će se analizirati sprovođenje obaveza preciziranih u Studiji izvodljivosti. Sastanci Unaprеđеnоg stalnоg dijalоga sе inače оrganizuju оd jula 2003. gоdinе. To je zapravo "čeking" ostvarenja prihvaćenih obaveza.\nNa primer, već u utorak, 8. novembra, dok je nastajao ovaj tekst, raspravljano je o saradnji s Haškim tribunalom i o pravima manjina, koja su, kako se približavao početak pregovora, sve više postajala predmet dramatizacija i sporenja, a koja su, kako se nada Pribe, ovde shvaćena ozbiljno.\nJoš jednom se neformalno čulo da bi jedan od test-datuma za haško pitanje mogao da bude već sredinom decembra. Ministar za ljudska i manjinska prava Rasim Ljajić i saopštava da je na tom sastanku Unapređenog stalnog dijaloga u Palati državne zajednice u Beogradu "apostrofirana saradnja sa Haškim tribunalom kao pitanje od ključnog značaja za evropske i evroatlantske integracije SCG'', te da on lično ne očekuje dobrovoljne predaje preostalih optuženika, već intenzivnu saradnju koja treba da rezultira njihovim hapšenjem.\nTUMAČENJA: Mada je ranije bilo najava da bi se pregovori mogli završiti i za šest meseci i taj nešto duži scenario pregovaranja, o kome je dogovor postignut krajem septembra, međutim, lako može pokvariti negativna sinergija procesa vezanih za budućnost državne zajednice, Crnu Goru, referendum, Kosovo, pregovore, Bosnu, reviziju Dejtonskog ugovora, proces po bosanskoj tužbi za genocid i haško pitanje...\nSporenja o tome da li se pregovara na dva ili tri koloseka na prvi pogled liče na sholastičko sporenje o svetom trojstvu. Po Draškoviću, pregovara se nekad na dva koloseka (ingerencije republika), nekad na tri koloseka, (republike i državna zajednica), a po crnogorskoj ministarki, pregovara se na dva koloseka, jer ovaj treći kolosek (ingerencije državne zajednice) predstavlja samo ono što je zajednički usaglašeno. A zapravo bi moglo da se kaže da se to priključivanje odvija i na četiri koloseka, jer je kosovski deo izuzet u aprilu 2003. kada je fоrmiran pоsеban način primеnе Prоcеsa stabilizacijе i pridruživanja na Kоsоvо, tzv. mеhanizam praćеnja (tracking mechanism) kоji pоdrazumеva učеšćе prеdstavnika UNMIK-a.\nIzveštači su namirisali da je bilo sporenja o tome da li su Srbija i Crna Gora države članice državne zajednice SCG koja treba da bude država članica EU-a.\nU prvoj rundi pregovora o pridruživanju naprosto su morale da se ispolje različite interpretacije karaktera državne zajednice nastale Beogradskim sporazumom, odnosno Spоrazum о rеšеnju оdnоsa Srbijе i Crnе Gоrе koji su prеdstavnici Srbijе i Crnе Gоrе pоtpisali u martu 2002. gоdinе, a koji je bio podložan različitim interpretacijama. Na оsnоvu Ustavne pоvеljе i Zakоna о njеnоm sprоvоđеnju, Srbija i Crna Gоra jе državna zajеdnica, kоja za cilj ima, izmеđu оstalоg, i članstvо u Evrоpskоj uniji. Nadlеžnоst za razvоj оdnоsa sa Evrоpskоm unijоm i zaključivanjе Spоrazuma о stabilizaciji i pridruživanju po tom je dokumentu bilo u rukama ministra za еkоnоmskе оdnоsе sa inоstranstvоm državnе zajеdnicе, kоji u оstvarivanju оvе svоjе nadlеžnоsti dеlujе u saglasnоsti sa vladama оbеju država članica.\nPošto je taj telefon imao šumove, u međuvremenu, prеma idеji Evrоpskе kоmisijе prihvaćenoj na evropskom Samitu u Luksеmburgu (u оktоbru 2004) definisano je da se pregovara na dva paralеlna kоlоsеka radi zaključivanja jеdnоg Spоrazuma о stabilizaciji i pridruživanju sa dva pоsеbna trgоvinska anеksa, jеdan za Srbiju a drugi za Crnu Gоru.\nJEDAN PA TRI: Rajnhard Pribe, Vuk Drašković, Miroljub Labus i Gordana Đurović\nSpоrazum treba da sadrži оpštе principе pridruživanja, da dеfiniše оrganе pridruživanja, оblasti saradnjе i оna pitanja kоja sе nalazе u nadlеžnоsti državnе zajеdnicе (kao ljudska prava ili saradnja s Haškim sudom), dоk anеksi za Srbiju i Crnu Goru treba da utvrđuju pоjеdinačni stеpеn libеralizacijе trgоvinе. Jеdan оd prvih rеzultata оvakvоg pristupa bilo jе pоtpisivanjе Spоrazuma о tеkstilu izmеđu EU-a i Srbijе u martu 2005. gоdinе. Po tom mehanizmu je u aprilu 2005. usvojena pozitivna Studija izvodljivosti – posle tri godine odlaganja. U palati državne zajednice 8. novembra pokazalo se da bure ipak drži vodu.\nPo Ustavnoj povelji, u martu 2006. Crnogorci stiču pravo da raspišu referendum o nezavisnosti. Još se čeka ishod sporova o tom crnogorskom referendumu o nezavisnosti, posle kog može nastati pauza u evropskim pregovorima zbog određivanja novog pregovaračkog mandata, koji će zavisiti od mišljenja Venecijanske komisije koje se očekuje u decembru, kao i od usaglašavanja crnogorskih indipendističkih planova s pomenutim briselskim kalendarom (tri velike runde i pet tehničkih), kao i od uspostavljanja dijaloga između vlasti i opozicije u Crnoj Gori.\nNe komuniciraju o toj temi samo Beograd i Podgorica preko Brisela, već se preko te adrese dopisuju i crnogorska vlast i opozicija (čije se pismo protiv referenduma ovih dana sprema za Brisel). S druge strane, u više medija najavljen je demarš Evropske unije Podgorici u kome će, navodno, biti saopšteno da se referendum ne raspisuje bez dogovora sa opozicijom u Crnoj Gori. Izgleda da će, ovako ili onako, tema evropskih integracija ipak imati primat nad indipendističkom klauzulom. Treba, na primer, podsetiti da je političkim dogovorom uz posredništvo EU-a zaobiđena Ustavna povelja i da nisu održani predviđeni opšti izbori za Skupštinu državne zajednice, kojima je vreme bilo u februaru 2005. Crnogorski premijer Đukanović zasad deluje nepopustljivo upućujući pitanje "da li neko zamišlja da će crnogorski predstavnici ostati u organima državne zajednice sjutradan po isteku roka za referendum".\nPJERVIJ RAZ SAMALJOTI: Do sada je za takozvane evropske teme u Srbiji obezbeđivana dovoljna podrška, čak i kad je izgledalo da se to neće desiti. Evropska unija insistira i da se na početku pregovora uspešno okonča i aranžman sa MMF-om, a pregovori o tome su pre desetak dana zapali u krizu, ali ta stvar će najverovatnije izgledati manje dramatično kada bude usvojen srpski budžet za 2006. godinu.\nNa primer, sporazum o prolasku NATO trupa preko teritorije Srbije i Crne Gore, o čijoj je ratifikaciji rasprava prekinuta prethodne nedelje, ratifikovan je u nastavku sednice u parlamentu državne zajednice u petak 4. novembra. Ratifikaciju je podržalo 49 poslanika iz Srbije i 19 iz Crne Gore. Protiv su bili radikali i socijalisti, za ratifikaciju su pored poslanika vladajuće koalicije iz Srbije glasali i poslanici opozicione Demokratske stranke. Sporazum sa NATO-om je tipski sporazum koji su potpisale i druge zemlje, ali njegova ratifikacija sadžala je simboličku dramatiku zbog podsećanja na rat 1999.\nPrimetno je lobiranje preko nevladinog sektora u korist izmene Dejtonskog sporazuma, čiji je garant SCG. Bilo je, na primer, najava da će predsednici Srbije i Crne Gore, Hrvatske i član predsedništva Bosne i Hercegovine potpisati zajedničku deklaraciju Igmanske inicijative o tome, ali do toga nije došlo zbog nepostojanja saglasnosti u predsedništvu Bosne i Hercegovine. Predsednik SCG Marović je naglašavao da odluku moraju doneti građani BiH. U ovom kontekstu treba zabeležiti da je predsednik RS Dragan Čavić prošle nedelje posetio Beograd. Ta najava izmene Dejtona, oko koje se i Pedi Ešdaun sada, čini se, opreznije izražava, liči pomalo na onu promociju Amatovog predloga za uslovnu nezavisnost Kosova – testiranje koliko je voda duboka.\nKOSOVSKA SENKA: Uz sva komplikovana i zamršena pitanja, ubrzavanje diplomatske aktivnosti i rast napetosti vezan za pregovore o Kosovu, imaće po svoj prilici odlučujući uticaj na političke prilike u Srbiji.\nIstog dana kada počinju evropski pregovori, u Briselu se razgovara o mandatu posrednika u kosovskim pregovorima Martija Ahtisarija, a tokom posete ruskog ministra spoljnih poslova Sergeja Lavrova Beogradu jako se insistira na tome da u tim pregovorima ne bude nametanja kojim bi bila ugrožena teritorijalna celovitost Srbije.\nNajavljeno je da bi naredne nedelje na zahtev vlade mogla da bude održana i sednica Skupštine Srbije kako bi se raspravljalo o srpskoj pregovaračkoj platformi i kako bi bio definisan sastav i mandat pregovaračkog tima. Ima pretpostavki da će radi demonstracije političkog jedinstva u Srbiji pregovaračkim timom kopredsedavati premijer Koštunica i predsednik Tadić. Predsednik i premijer obavljaju konsultacije.\nMogući scenario: predsednik i premijer formiraju pregovarački tim, tim definiše platformu, skupština tu platformu verifikuje i definiše crvenu liniju ispod koje Beograd ne može ići. U Skupštini Srbije u izgledu je prilično čvrsta saglasnost o tome. Preko crte prelaze uglavnom politički marginalci. Šta Beograd u tim pregovorima može. Može da ne pristane na ono što smatra neprihvatljivim i da se oslanja na bazične principe. Predsednik Tadić u jednoj izjavi prošle nedelje precizira – Beograd neće ratovati i neće koristiti argument sile. Argument sile se pominje na drugoj strani – premijer Koštunica odbacio je izgovore nekih od njegovih diplomatskih sagovornika koji su optiranje za nezavisnost Kosova pravdali bojaznošću od izbijanja nasilja sa albanske strane.\nNedavno su najviši funkcioneri Srbije i Crne Gore i državne zajednice Marović, Tadić, Vujanović, Koštunica i Đukanović postigli dogovor o kosovskoj pregovaračkoj platformi državne zajednice. Crnogorci nisu pristali da imaju predstavnika u tim pregovorima i državnu zajednicu će zastupati neko iz Srbije.\nSveti arhijerejski sabor Srpske pravoslavne crkve je u petak 4. novembra, posle trodnevnog zasedanja, saopštio poruku u kojoj se preporučuje da Skupština Srbije obznani celom narodu da je izvršena nelegitimna i nelegalna okupacija jednog dela nacionalne teritorije ukoliko bi se desilo da bilo kakvo rešenje za Kosovo i Metohiju bude nametnuto. Tu poruku saopštio je patrijarh Pavle u svom obraćanju javnosti u kome je bilo i preventivne gorčine, na primer, kad je pomenuta poslovica-kletva "oteto prokleto".\nArhijerejski sabor je svoju poruku uputio pošto je saslušao izlaganje premijera Koštunice i pošto je podržao njegov nedavni istup pred Savetom bezbednosti.\nNovoimenovani evropski član Ahtisarijevog posredničkog tima Štefan Lene u jednoj izjavi se zalaže da se ti pregovori ne fokusiraju na državu, već na ljudska prava i kvalitet života. To može zvučati kao inteligentno izbegavanje velikog rizika – državna pitanja su ovde često potiskivala i zasenjivala složenu evropsku jednačinu.


auto-put - 1\nPotpisana dva ugovora o podršci zajmu za "Auto-puteve Srpske"\n13. 09. 2018 16:59\nBANJALUKA - Ministar finansija Republike Srpske Zoran Tegeltija i šef Kancelarije Evropske banke za obnovu i razvoj /EBRD/ Jan Braun potpisali su danas u Banjaluci dva ugovora o podršci zajmu EBRD-a za Javno preduzeće "Auto-putevi Republike Srpske" čija je ukupna vrijednost 80 miliona evra, koji su prethodno odobreni u Narodnoj skupštini Srpske.\nDodik: Auto-put prema Beogradu za šest do sedam godina\n29. 08. 2018 21:30\nBIJELJINA - Predsjednik Republike Srpske Milorad Dodik izjavio je večeras u Bijeljini da je saradnja sa Srbijom sve intenzivnija i izrazio uvjerenje da će za šest-sedam godina biti izgrađen kompletan auto-put od Banjaluke preko Bijeljine ka Srbiji.\nUkupno zaduženje kod EIB iznosiće 207 miliona evra\n12. 02. 2018 20:33\nBANJALUKA - Pomoćnik ministra saobraćaja i veza Republike Srpske Nataša Kostić izjavila je da će ukupno zaduženje kod Evropske investicione banke /EIB/ za izgradnju auto-puta Banjaluka-Doboj iznositi 207 miliona evra, a da je osnovni kredit 160 miliona evra.\n"Autoputevi Srpske": U izgradnju auto-puta "9. januar" biće utrošeno oko 402 miliona evra\n11. 02. 2018 15:53\nBANJALUKA - U izgradnju auto-puta "9. januar" Banjaluka – Doboj, kao najznačajnijeg infrastrukturnog projekta u Republici Srpskoj, biće utrošeno oko 402 miliona evra, koliko je obezbijeđeno kroz kreditne sporazume sa Eropskom bankom za obnovu i razvoj /EBRD/ i Evropskom investicionom bankom /EIB/, saopšteno je iz preduzeća "Autoputevi Republike Srpske".\nJusko: Turcima se žuri sa izgradnjom auto puta Sarajevo - Beograd\n06. 02. 2018 13:50\nSARAJEVO - Ministar komunikacija i saobraćaja Bosne i Hercegovine Ismir Jusko sastao se danas s predstavnicima Republike Turske, predvođenim zamjenikom generalnog direktora Direkcije autocesta Republike Turske Mehmetom Tutasom.\nPredstavnici Srpske sutra na sastanku sa delegacijom Turske\n05. 02. 2018 12:07\nBANJALUKA - Pomoćnik ministra saobraćaja i veza Republike Srpske Nataša Kostić i direktori javnih preduzeća "Auto-putevi" Dušan Topić i "Putevi" Nenad Nešić prisustvovaće sutra u Sarajevu sastanku sa delegacijom Turske na kojem će biti razgovarano o izgradnji auto-puta Sarajevo-Beograd.\nNeozbiljna izjava o početku gradnje auto-puta krajem godine\n31. 01. 2018 15:10\nBANJALUKA - U Ministarstvu saobraćaja i veza Republike Srpske smatraju da je neozbiljna i preuranjena izjava bošnjačkog člana Predsjedništva BiH Bakira Izetbegovića da bi izgradnja auto-puta Sarajevo-Beograd mogla da počne krajem ove godine.\nCvijanović: Priča o početku gradnje puta Sarajevo-Beograd je dobra priča za javnost\n31. 01. 2018 14:55\nBANJALUKA - Predsjednik Vlade Republike Srpske Željka Cvijanović rekla je danas da je Vlada opredijeljena da se brzi putevi i auto-putevi grade svugdje /u BiH/ gdje je to moguće, ali da je nerealan način na koji se javnosti predstavlja priča o početku izgradnje auto-puta Sarajevo-Beograd.\n06. 11. 2017 07:00\nSARAJEVO - Posljednji investicijski ciklus koji je okončan na samitu u Trstu govori koliku pažnju BiH ima od strane EU, odnosno Evropske komisije, kaže Ismir Jusko, ministar prometa i komunikacija BiH.


MUŠKARCI NAPOKON PROGOVORILI\nAutor SD\t On Oct 20, 2021 0\nAko želite da sačuvate svoju vezu, obratite pažnju na ove stvari…\nPosle raskida žene se često preispituju gde su možda pogrešile i da li je nešto moglo biti drugačije…\nMeđutim, sada su na temu raskida progovorili i muškarci, šta je to što njih frustrira u lošim odnosima i zbog čega najčešće iz odnosa.\nIstraživači sa Univerziteta u Brizbejnu razgovarali su sa muškarcima o tome koje ženske osobine ne mogu da prihvate i zbog čega su spremni da raskinu vezu.\nMuškarci ne žele vezu sa ženama koje su preterano uredne i to očekuju i od svojih partnera, tako je barem izjavilo skoro 20 posto muškaraca. Oni su objasnili da je veza sa ženom koja stalno čisti, briše i opominje “nemoj to” ili “pazi da ne isprljaš ovo”, veoma naporna.\nNiko ne želi da bude pod stalnim pritiskom.\nMuškarcima su prijatelji veoma važni pa ako ih žena ne voli, nastaje problem, reklo je više od 20 posto muškaraca. Učesnici istraživanja jasno su naglasili da ne žele devojku koja ne voli njihove prijatelje i koja se trudi da ih razdvoji.\nNe vole njegovu majku\nŽene znaju da budu veoma oštre kada je u pitanju odnos muškarca sa majkom. Često znaju da zanovetaju i kad baš nemaju prva, primećuju sve u odnosu partnera i njegove majke, koji često može biti veoma posesivan.\nIako svekrve često znaju previše da brinu za svoje sinove, pa i da se mešaju u vezu između dvoje partnera, muškarci često to registruju kao majčinsku potrebu koju ne žele da joj uskrate time što će joj skrenuti pažnju.\nSD 2716 tekstova 10 komentara


Grubić: Prijavljena 4 slučaja, nervni oblik trovanja pasa\nTanjug 8. marta 2020. 09:02\nBEOGRAD – „Veterini Beograd“ prijavljena su četiri slučaja trovanja vlasničkih pasa, izjavio je sinoć direktor tog javno-komunalnog preduzeća Budimir Grubić, povodom vesti o ubistvu pasa na Kalemegdanu, koje su se pojavile u pojedinim medijima i na društvenim mrežama.\n„Odmah smo odreagovali da saznamo o čemu se radi i o kojoj vrsti trovanja se radi“, rekao je Grubić.\n„Nema povraćanja, nema visoke temperature, samo ataksija odnosno spoticanje, nestabilan hod i nemogućnost koordinacije pokreta“, rekao je Grubić.\n„Neki formaldehid, ketoni ili bilo šta što je vezano za farbe, boje, lekove ili tako nešto što je upila zemlja, a da je toga bilo dovoljno, i da je, tokom današnjeg dana, kada je bilo sunčano, moglo da isparava“, naveo je Grubić i dodao da se sumnja da su psi to onda onjušili i uneli u sebe.\nOn je naglasio da ekipe „Veterine Beograd“ i dalje „češljaju teren“.\n„Tokom noći ćemo proći još tri do četiri puta, a ujutru krećemo u vrlo detaljnu pretragu zajedno sa MUP-om“, poručio je Grubić.